PERMOHONAN NUSYUZ DIBATALKAN - SHARNAAZ BERSETUJU HAK PENJAGAAN ANAK DIBERI KEPADA NABILA

Setelah sekian lama, akhirnya kemelut antara pelakon Sharnaaz Ahmad dan bekas isterinya, usahawan Noor Nabila berakhir apabila kedua-duanya bersetuju dengan tuntutan yang dimertai dalam satu perjanjian.

Persetujuan itu dibacakan di hadapan Hakim Syarie, Mohamed Fouzi Mokhtar di Mahkamah Tinggi Syariah, Kuala Lumpur, hari ini. Antara persetujuan tersebut termasuklah kes berkaitan pembatalan kes nusyuz, hadanah (hak penjagaan) dan nafkah edah.

Peguam syarie, Datuk Zainul Rijal Abu Bakar yang mewakili Nabila sebagai plaintif berkata, persetujuan itu dibuat menerusi satu proses mediasi (bagi membincangkan penyelesaian saman) yang dilakukan secara awal tahun ini.

Dalam prosiding di mahkamah itu, Zainul telah membaca tuntutan-tuntutan tersebut dan antaranya adalah nafkah edah perlu dibayar Sharnaaz sebanyak RM500 sehingga tiga kali suci (tiga bulan).

Selain itu, Sharnaaz juga bersetuju membayar nafkah anaknya, Jebat Jayden sebanyak RM1,200 sebulan selain pembatalan permohonan nusyuz difailkan oleh defendan. Sharnaaz juga bersetuju penjagaan anak diberikan kepada Nabila mengikut syarak.

Klik untuk gambar besar

Selain itu Sharnaaz juga diberi akses lawatan secara komprehensif terhadap anaknya selama empat tahun termasuk sebuah rumah yang terletak Taman Tun Dr. Ismail juga dipersetujui untuk dipindah milik kepada plaintif.

Pada masa sama, peguam mewakili Sharnaaz, Ummi Kartini Abdul Latif mengesahkan bersetuju dengan terma-terma yang dikemukakan pihak plantif.

Sementara itu, Sharnaaz dan Nabila ketika ditemui melahirkan rasa syukur mereka apabila kemelut rumah tangga dapat diselesaikan secara aman. Menurut Nabila, dia lega apabila kes dapat diselesaikan secara baik.

"Saya lega sebab proses penceraian, hak anak, datang mahkamah ini dia ambil kita punya tenaga. Emosi pun agak terganggu juga setiap kali nak datang mahkamah, berat hati. Tapi Insya-Allah ini kali terakhirlah saya datang ke sini," tuturnya.

Pada masa sama, Sharnaaz turut berterima kasih kepada Nabila kerana dapat mencapai kata sepakat: "Apa yang jadi hari ini saya sangat bersyukur. Paling penting keutamaan saya dan Nabila ada anak kami Jebat," katanya.

Terdahulu, Sharnaaz atau nama penuhnya Sharnaaz Ahmad Basir Ahmad, memfailkan permohonan nusyuz terhadap isterinya, Noor Nabila Mohd Noor di Mahkamah Rendah Syariah Wilayah Persekutuan, Kuala Lumpur, 19 September lalu.

Untuk makluman, nusyuz membawa maksud seorang isteri yang ingkar terhadap perintah suami. Sekadar info, Nabila dan Sharnaaz sah bercerai pada 9 Julai lalu secara hakam di Mahkamah Rendah Syariah Wilayah Persekutuan.

Pasangan itu berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan itu mereka dikurniakan seorang anak lelaki, Jebat Jayden yang kini berusia 2 tahun.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EDRY ABDUL HALIM DILANTIK PENGETUA - AF2015 MULA 18 OGOS INI

AF kembali lagi!

Untuk kesekian kalinya, program hiburan realiti yang pernah menjadi kegilaan rakyat Malaysia satu ketika dahulu bakal bermula pada Ogos ini.

Astro Ria semalam telah mengumumkan bahawa komposer dan anggota KRU serta Mojo, Edry Abdul Halim sebagai pengetua musim terbaru Akademi Fantasia 2015 (AF2015).

Klik gambar untuk size besar

Masih mengekalkan format asal, AF2015 bakal menyaksikan kehadiran gabungan semula barisan tenaga pengajar yang cukup sinonim dengan penerbitan AF serta pernah menyumbangkan khidmat dan kepakaran bagi mendidik bakal bintang untuk -musim terdahulu iaitu Acis sebagai Pengarah Muzik Konsert, Shahrol sebagai Guru Vokal, Fatimah Abu Bakar sebagai Guru Motivasi dan Bahasa Inggeris, Linda Jasmine sebagai Guru Tarian dan Kareografi, Fauziah Nawi sebagai Guru Seni Persembahan dan Que Haidar sebagai Guru Pementasan

"Pihak Astro dan keluarga AF berasa amat gembira dan bertuah dengan persetujuan Edry Abdul Halim untuk memimpin akademi pada kali ini. Pengalaman dan kredibiliti beliau sebagai seorang komposer dan penghibur yang cukup berpengaruh dalam industri muzik tempatan sememangnya tidak perlu disangkal lagi.

"Pembabitan beliau dalam program AF sebenarnya bukanlah baharu kerana sebelum ini beliau juga pernah diberi mandat sebagai juri tetap sewaktu AF2013. Disokong dengan barisan tenaga pengajar yang merupakan tulang belakang AF dan cukup arif dalam bidang masing-masing, kami yakin beliau mampu menerajui akademi dan membimbing para pelajar untuk menjadi bintang yang bakal memberikan saingan dalam industri ini kelak," ujarnya dipetik sebagai berkata.

"Secara jujurnya, pihak Astro sendiri sebenarnya berasa amat teruja dan sudah tidak sabar lagi untuk membuka tirai AF2015. Pelbagai perancangan yang teliti sudah pun dirangka bagi memastikan janji kami untuk menerbitkan sebuah lagi musim yang terbaik bagi mengubati kerinduan para peminat dapat dikotakan.

Selain itu, seramai 16 orang pelajar AF2015 turut diperkenalkan secara rasmi yang terdiri daripada lapan orang pelajar lelaki dan lapan orang pelajar perempuan:

LELAKI: SHARUL; [Muhammad Shahrul Amin Kamarozaman, 19, Negeri Sembilan]; IQWAN; [Muhammad Ikhwan Alif Salim, 20, Perak], SYAMEL; [Syameel Aqmal Mohd Fodzly, 22, Kuala Lumpur], OPENG; [Anthonasius Jadil, 23, Sabah], FAROQ; [Muhammad Amyroulfarouk Mohd Nor, 23, Melaka], SUFI; [Mohammad Sufie Rashid, 24, Singapura], SYAHID; [Khairul Mohd Syahid Abu Hassan, 27, Melaka] dan WILI; [Suili George, 28, Sabah].

WANITA: BILA; [Nurnajmi Nabila Samsaidi, 19, Kuala Lumpur], ZIQA; [Nurhusnina Haziqah Naharuddin, 19, Johor], ARISA; [Sharmaine Arissa Shahrudin, 21, Selangor], AZIAH; [Aziah Awang, 21, Sabah], IFA; [Sharifah Nabilah Syed Azhar, 21, Kedah], LISA; [Allyssa Joanne Anak Jambi, 22, Sarawak], RACHEL; [Ang Hui San (Rachel), 23, Pahang] dan DALILA; [Nurdalila Mohamed Yusof, 23, Singapura].

"Sejak mula diterbitkan pada tahun 2003, saban tahun kami menerima banyak penyertaan daripada pelbagai lapisan masyarakat yang cukup berbakat dan ini menjadi cabaran kepada pihak produksi Astro sendiri untuk menyenarai pendek barisan peserta yang benar-benar berpotensi dan menonjol untuk diserap masuk bagi menyertai musim ini.

"Tahun ini juga bakal menyaksikan 16 orang pelajar yang berjaya disenarai pendek menerusi saringan pemilihan yang cukup telus dan teliti. Kesemua mereka bukan sekadar mampu untuk melontarkan vokal dengan baik tetapi juga memiliki identiti, karakter dan aura sebagai penyanyi atau penghibur yang turut menjadi teras pemilihan pihak produksi. Kami percaya mereka juga sudah tidak sabar lagi untuk memperlihatkan bakat sedia ada yang mereka miliki,"jelas Azlin.

Rangkaian program AF2015 akan mula bersiaran secara eksklusif menerusi saluran Astro Ria (104) dan Ria HD (123). Program pengenalan Tirai AF2015 akan ke udara selama dua episod bermula 1 hingga 2 Ogos ini jam 9 malam. Selain itu, rutin seharian para pelajar menjalani kehidupan di akademi juga dapat ditonton melalui liputan harian Diari AF2015 pada setiap hari Isnin hingga Jumaat, jam 9 malam bermula pada 3 Ogos.

Manakala Konsert Mingguan AF2015 pula akan bersiaran secara langsung dari Auditorium Majlis Bandaraya Shah Alam (MBSA) pada setiap hari Ahad, jam 9 malam mulai 9 Ogos. Bagi merancakkan lagi penerbitan musim ini, AF2015 bakal membuat kejutan sewaktu Konsert Penentuan di minggu yang pertama kelak. Kesemua 16 orang pelajar akan membuat persembahan secara langsung buat julung kalinya di khalayak ramai.

100 peratus keputusan dan kuasa penjurian adalah berdasarkan pemilihan oleh Pengetua dan Barisan Tenaga Pengajar AF2015. Jumlah pelajar yang bakal meneruskan perjuangan dalam AF2015 hanya akan terjawab pada malam Konsert Penentuan itu nanti. Selain itu, AF2015 juga sekali lagi memberi kepercayaan kepada Zizan Razak dan Faizal Ismail untuk menggalas tanggungjawab sebagai Pengacara Konsert Mingguan.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU 'PERTIKAI' SISTEM RAJA BERPERLEMBAGAAN - IBU NEELOFA MOHON MAAF, BUAT LAPORAN POLIS

Berhubung seorang kakitangan menyalahguna akaun Instagram (IG) bagi tujuan peribadi, ibu selebriti popular Noor Neelofa bernama Datin Noor Kartini Noor Mohamed telah membuat laporan polis.

Menjelaskannya menerusi kenyataan media ringkas, Noor Kartini berkata, dia kesal dengan perkara yang berlaku dan akan memastikan tidak berulang.

"Saya ingin menjelaskan hantaran berhubung sistem Raja Berperlembagaan di Malaysia dalam IG Story yang tersebar. Ia berlaku atas kecuaian salah seorang kakitangan yang mempunyai akses membuka laman IG saya.

Klik untuk gambar besar

"Dia yang juga pengurus media sosial di Noor Khan International Sdn Bhd secara tidak sengaja memuat naik dalam IG Story tanpa sedar menggunakan akaun saya, @noorkartini. Saya sudah membuat laporan di Balai Polis Taman Tun Dr Ismail berhubung perkara ini dan akan memberikan kerjasama sepenuhnya," ujarnya kata Ryzal.

Justeru, Noor Kartini telah tampil memohon maaf kepada seluruh ahli keluarga diraja ekoran salah faham berkenaan: "Kepada Istana Negeri Johor terutamanya Sultan Johor, Sultan Ibrahim Sultan Iskandar dan seluruh ahli keluarga diraja, patik merafak sembah memohon maaf di atas kecuaian yang terjadi," katanya.

Terdahulu, tular tangkap layar IG Story Noor Kartini dalam laman sosial yang rata-rata kesal dengan perkataan kasar yang digunakan. Bagaimanapun, hantaran dalam IG Story itu dipadam selepas beberapa minit selepas dimuat naik, petang ini.

Hantaran berkenaan memaparkan Noor Kartini 'mempertikaikan' sistem tersebut dan meminta Yang di-Pertuan Agong untuk membubarkan Proklamasi Darurat yang diisytiharkan pada 12 Januari lalu berkuat kuasa sehingga 1 Ogos depan.

"Kalau prihatin, suruhlah Agong (Yang di-Pertuan Agong) batalkan darurat! Cakap je lebih!" tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF WAN DAPAT CUCU KEDUA - ISABELLA

PANAS DARI OVEN..!!
TARIKH BERITA: 23/1/2012 - JAM: 6.20

Tukang masak Selebriti, Chef Wan mendapat cucu kedua (perempuan) beberapa jam lalu yang diberi nama Isabella. Anak Serina Redzuawan dan suaminya Gavin Edward O'luanaigh atau nama Islamnya Salahudin Ghafar itu lahir sebagaimana anak pertama mereka Tristan tanpa sebarang masalah dengan hanya lapan kali teran dan seberat 3.3kg.

"Alhamdulilah Anak menantu saya menghantar sms mengatakan Serina baru sahaja melahirkan anak. Bayi itu amat comel.

Serina dan Isabella - klik untyuk imej besar...

"Bagaimanapun, saya telah melihat beberapa video klip yang dirakam dalam bilik bersalin selepas mereka membersihkan Isabella. Tembam nya pipi and rambut pun lebat and bibir cantik dan merah. Selamat datang ke keluarga kami dan amanah dari Allah and we must take care of her properly. Insyallah," ujar Chef Wan dalam facebooknya.

Kini boleh dikatakan rumahtangga Serina dan suaminya agak lengkap kerana mempunyai seorang anak lelaki dan seorang perempuan. Tahniah..!

Info:
Anda adalah pembaca blog terawal yang membaca berita ini. Tahniah..!


ISU CIUM: TAK KISAH DIHENTAM - JANNA NICK MOHON JANGAN LIBAT MAK AYAH

Semua mengetahui mengenai video tersebar di media sosial yang telah mengundang perbalahan dikalangan peminat apabila memaparkan aksi bercium diantara Fattah Amin dan Janna Nick.

Dek kerana video itu, ramai yang rasa kecewa dan menghentam kedua-dua pelakon tersebut kerana menganggap aksi tersebut hanya akan menggalakkan gejala tidak sihat dikalangan remaja.

Sementara itu, Janna, 22, menerusi laman Instagram berkata, biarpun adegan yang dilakonkan itu tidak melibatkan sentuhan kulit, namun dia terima pendapat dan kritikan yang dilemparkan berkenaan aksi tidak senonoh tersebut.

Adegan aksi bercium dalam drama adaptasi Korea, 'Coffee Prince' itu sehingga kini masih lagi hangat diperkatakan.

Namun pinta Janna pada netizen yang kurang senang dengan adegan ciumnya bersama Fattah tidak mengaitkan ibu bapanya jika ingin mengkritik.

Klik untuk gambar besar

Tambah Janna atau nama sebenarnya Nurul Janna Muner, dia menerima segala pendapat dan kritikan tersebut dengan hati yang terbuka.

"Ruangan kecaman, nasihat, pujian, kritikan, luahan perasaan, masalah rumah tangga, berniaga, tinggi langsing, vitamin kurus gemok, bengkung sajat disediakan... sila kecam tanpa melibatkan hentaman ke atas mak dan ayah..

"Bahasa kesat dibenarkan, semua di benarkan kecuali caci maki ke atas keluarga saya," ujarnya menerusi kenyataan di laman sosial Instagram.

Terdahulu salah satu adegan di dalam drama adaptasi Korea, Coffee Prince itu menunjukkan Fattah dan Janna seolah sedang bercium dan melaga-laga pipi diantara satu sama lain.

Aksi yang dimuatnaik itu, sekaligus mencetuskan perbalahan diantara peminat yang mempertikaikan tahap pendidikan agama kedua pelakon terbabit yang beragama Islam.

Bagaimanapun selaku pengarah drama, Micheal Ang menafikan kontroversi itu dan menyifatkan dirinya sedar sebagai rakyat Malaysia, beliau masih peka dengan isu sensitif seperti itu.

Menurutnya beliau hanya meminta Fattah meletakkan pipinya di sebelah Janna dan tiada sentuhan kulit berlaku.

Namun sehingga kini biarpun pengarah drama terbabit sudah menjelaskan apa yang berlaku, peminat masih merasakan adegan seumpama itu tidak sepatutnya dilakukan.

Walaupun kulit tidak bersentuhan pada dasarnya, namun jika dilihat sekali pandang mereka sememangnya nampak seperti bercium, sekaligus mengundang fitnah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MAJLIS RESEPSI YASMIN DAN SHA'ARIN

Sungguh meriah Majlis resepsi pelakon dan pengacara, Yasmin Hani Richardson, 32, bersama suaminya Sha'arin Mohamed, 47, yang berlangsung semalam di Duchess Place, Jalan Ampang, Selangor.

Acara menjadi lebih meriah apabila Atilia, Amir Johari dan Salamiah Hassan membuat persembahan. Jom tengok..!!


SHIMA GEMBIRA DAPAT RUMAH PPR, KURANG BEBANAN

Meluahkan rasa gembira apabila mendapat surat tawaran menduduki Projek Perumahan Rakyat (PPR) bersama suaminya iaitu Abdullah Rosli, 42, penyanyi popular era 90-an, Shima atau nama penuhnya Ku Nazhatul Shima Kamarazzaman, 50, berkata, tawaran yang diterima itu dapat mengurangkan beban ekoran beberapa masalah dihadapinya sebelum ini.

Mengulas mengenai penyerahan kunci rumah terbabit, Shima berkata, ia memberi sinar baharu buat dirinya, apatah lagi unit sewaan pada kadar RM255 sebulan itu adalah pada aras paling bawah yang tidak memerlukannya menggunakan tangga. Seperti penyewa lain dalam program sama, penyanyi itu tidak boleh culas membayar sewa rumah selama dua tahun sebelum dipertimbangkan untuk membeli unit diduduki pada harga RM190,000.

"Saya sangat gembira apabila menerima tawaran rumah ini kerana bukan semudah itu untuk mendapatkannya. Biarlah orang nak cakap rumah itu rumah murah ke, apa ke... Asalkan ada tempat untuk kami berteduh. Rumah yang saya sewa sekarang memberi bebanan kerana perlu membayar sewa berjumlah RM600 sebulan. Itu belum termasuk lagi kos bil-bil yang perlu dibayar. Insya-Allah, saya dan suami mampu untuk membayarnya setiap bulan.

"Saya sangat bernasib baik apabila pihak Lembaga Zakat Selangor (LZS) juga banyak membantu dari segi bantuan makanan, ubat-ubatan dan juga wang bulanan. Alhamdulillah, proses ini dipermudahkan dan saya rasa sangat bertuah. Ada yang kena menunggu bertahun-tahun. Walaupun belum tahu jumlah wang deposit, saya sangat bersyukur. Kalau boleh, kami mahu segera berpindah, tetapi sebelum itu kena cukupkan dahulu wang deposit. Tambahan pula, kami juga perlu membayar lori untuk memindahkan barang," katanya.

Klik untuk gambar besar

Shima ditemui usai majlis penyerahan surat tawaran program Perumahan Rakyat (PPR) Lembah Subang 2 di Kementerian Perumahan dan Kerajaan Tempatan (KPKT), Putrajaya sebentar tadi. Turut hadir bersama Shima ialah Menteri Perumahan dan Kerajaan Tempatan, Zuraida Kamaruddin serta Pengerusi Yayasan Kebajikan Tanah Air (YKAT), Datuk DJ Dave.

Penyanyi yang popular dengan lagu 'Teringin' itu menderita sakit saraf serta sakit belakang dan terbaru, menghidap sakit lemah pundi kencing. Dalam pada itu, tidak hanya dugaan Warung Teringin terpaksa ditutup sejak Mac lalu, Shima atau nama sebenarnya Ku Nazhatul Shima Ku Kamarazzaman mendedahkan satu persatu kucingnya mati akibat ilmu hitam.

"Benda seperti sihir ini kita tidak boleh cakap ia tidak wujud. Saya masih berubat sehingga sekarang kerana keadaan kesihatan saya makin teruk. Kucing saya dalam keadaan sihat tiba-tiba mati satu persatu. Saya sendiri berasa hairan sehingga membawanya ke klinik haiwan. Sekarang ini, kucing saya hanya tinggal tiga ekor sahaja selepas enam yang mati. Kucing ini sebenarnya menjadi perisai untuk kita daripada terkena ilmu hitam," tambahnya lagi yang pernah terkenal dengan rangkaian lagu seperti 'Di Sebalik Sejuta Wajah', 'Setelah Aku Kau Miliki', 'Luka Dilukai' dan 'Malam Yang Pasrah'.

Pada Julai lalu, Shima yang dikategorikan sebagai golongan asnaf oleh Lembaga Zakat Selangor (LZS), menyuarakan hasrat mendapatkan rumah PPR kerana tidak lagi mampu membayar sewa pangsapuri sebanyak RM600 sebulan. Shima menghidap pelbagai penyakit, termasuk saraf tulang belakang tersepit, yang membataskan pergerakan selain masalah pundi kencing. Suaminya pula turut berhadapan penyakit serupa hingga tidak dapat bekerja mahu pun melakukan tugasan berat disebabkan impak kemalangan, beberapa tahun lalu.

www.myartis.com / Sumber: Astro Gempak & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENANTU CHEF WAN NAFI ABAIKAN NAFKAH, MAHU IA SELESAI SECARA DIAM

Sebelum ini, bapa kepada Serina Redzuawan iaitu Chef Wan telah mengulas secara terbuka mengenai kedudukan rumah tangga anak perempuannya itu menerusi laman Instagram.

Dalam kenyataan Chef Wan itu, beliau berkata keretakan rumah tangga Serina berpunca daripada sifat kedekut menantunya, Gavin Edward O’luanaigh atau nama Islamnya Salahudin Ghafar dalam memberi nafkah dan enggan menerima nasihatnya supaya berubah.

Bukan itu sahaja, Chef Wan atau nama sebenarnya Datuk Redzuawan Ismail, turut mendedahkan rumah tangga anak perempuannya dengan suami tidak bahagia dan menyebabkan Serina tuntut cerai.

Klik untuk gambar besar

Enggan isu rumah tangganya terus diperkatakan selepas perdedahan itu, menantu Chef Wan akhirnya tampil memberikan penjelasan.

Menurut Gavin, beliau menyedari tanggungjawabnya sebagai seorang suami dan sering memastikan perbelanjaan keluarganya mencukupi. Malah, beliau juga memberikan Serina kelonggaran untuk berbelanja mengikut kehendaknya sendiri.

Dalam pada itu, Gavin berkata bahawa rumah tangga mereka musnah saat Serina membuat keputusan untuk berpindah dari rumah mereka dan seterusnya memfailkan penceraian pada Januari 2016.

"Saya tidak kisah dengan semua perbelanjaan itu kerana ia adalah tugas saya untuk keluarga dan saya sedar mengenai tanggungjawab saya sebagai seorang suami untuk menyediakan semua keperluan dengan sewajarnya.

"Saya tidak tahu dan masih tidak faham mengapa dia meninggalkan saya kerana tidak diberitahu. Bagaimanapun saya berharap penyelesaian terbaik boleh dicari dan perkahwinan ini dapat dipulihkan.

"Walaupun tidak tahu ke mana dia pergi dan di mana dia tinggal, saya percaya tiada mana-mana pihak ketiga terlibat dalam isu ini kerana saya percaya dengan Serina. Saya sanggup menunggu agar dia berfikir tentang tindakannya dan keluarga kami," jelasnya.

Pada masa yang sama, Gavin memberitahu beliau pada awalnya enggan membiarkan masalah rumah tangganya itu diketahui umum dan cuba untuk menyelesaikannya dalam diam. Baginya, perkara ini terlalu peribadi untuk di bicarakan dengan orang ramai.

"Serina dan saya sendiri masih cuba untuk menyelesaikan segala-galanya dengan baik dan kami berdua mengambil kira kepentingan anak-anak.

"Amat sedih apabila saya terpaksa menulis mengenai perkara ini secara terbuka kerana hasrat saya dan juga Serina adalah untuk menjaga perkara ini sebagai isu tertutup dan peribadi.

"Saya benar-benar berharap agar ahli keluarga yang mengharapkan perkara terbaik untuk anak dan cucu mereka supaya boleh bertanya kepada Serina dan saya sendiri dan bukannya menyatakan secara terbuka kepada dunia luar," katanya.

Dalam masa sama, Gavin juga berharap agar pihak media dan orang ramai memberi ruang kepada keluarganya untuk menyelesaikan masalah mereka.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"KEBENARAN AKAN KELUAR SENDIRI, TERPULANG NAK CAKAP APA..." - SUAMI NADIA BRIAN

"Kebenaran dan keadilan pasti akan terbukti satu hari nanti. Saya percaya Allah akan permudahkan segalanya. Saya tak nak komen lebih. Cuma satu hari nanti, kebenaran akan keluar sendiri. Terpulang kepada netizen nak cakap apa sebab itu hak mereka.

"Saya tahu apa yang terjadi. Kita tunggu dan lihat," kata suami kepada pelakon Nadia Brian, Muizz Nasruddin yang enggan mengulas lanjut berhubung dakwaan pergolakan rumah tangganya, namun percaya segala kebenaran pasti akan terbukti satu hari nanti.

Isu pergolakan rumah tangga Muizz dan Nadia terus menjadi perhatian apabila timbul dakwaan mengenai kehadiran orang ketiga yang dipercayai aktor Aidit Noh.

Muizz, 29  ketika ditemui berkata, dia enggan mengulas  lanjut berhubung dakwaan terbabit, namun percaya segala kebenaran pasti akan terbukti satu hari nanti.

Sebelum ini, Aidit menerusi sebuah laporan media menafikan dakwaan dia mengganggu rumah tangga pasangan terbabit sebaliknya mendedahkan hubungan dengan Nadia atas urusan kerja semata-mata.

Klik untuk gambar besar

Menurut Muizz, dia mengakui status dia dan Nadia masih suami isteri yang sah selain kontroversi rumah tangga mereka tidak memberi tekanan.

"Status kami masih sah. Jadi buat apa saya nak padam gambar kami. Saya rasa orang boleh nilai sendiri. Saya tak berasa tertekan pun dengan apa yang terjadi sebab Allah ada.

"Macam saya cakap sebelum ini, saya berterima kasih kepada keluarga dan rakan terdekat yang sentiasa memberi sokongan dan dorongan untuk saya teruskan kehidupan. Itu saja yang boleh dikongsi buat masa sekarang," ujarnya.

Kemelut rumah tangga pasangan itu mula menjadi perhatian apabila mereka tidak lagi berkongsi gambar bersama di laman sosial sejak Ogos lalu namun Nadia menafikan dakwaan hubungan mereka sedang dilanda masalah.

Baru-baru ini juga Muizz ada memuat naik gambar dan kapsyen berbaur kekecewaan sehingga mengundang pertanyaan dalam kalangan netizen.

Untuk makluman, Muizz dan Nadia atau nama sebenarnya Nadia Najwa Mohamed Rashidi, 29, mendirikan rumah tangga pada 9 November tahun lalu di Magica Hall, Shah Alam.

www.myartis.com / Sumber & foto: Harian Metro & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMBEDAHAN KOSMETIK - SAFIEY IBARATKAN SEPERTI TUKAR TUALA MANDI

Umum sedia maklum mengenai usahawan kosmetik, Safiey Illias yang sering melakukan pembedahan kosmetik. Safiey memberitahu yang dia sangat suka melakukan pembedahan tersebut sehingga menyamakannya dengan perbuatan menukar tuala mandi sahaja.

Kata-kata Safiey itu ketika membalas komen netizen di laman Instagram baru-baru ini yang mengatakan usahawan itu masih kelihatan lelaki meskipun sudah menghabiskan banyak wang.

"Kesian kadang-kadang tengok dia ni. Habis berjuta ringgit tapi tetap setiap inci muka dan susuk badan jantan tu jelas kelihatan lagi. Harap satu hari dia sebagai seorang lelaki. Bukan pondan," kata individu tersebut.

Klik untuk gambar besar

Dalam kenyataan balas, Safiey berkata itu hanya mentaliti individu berkenaan sahaja kerana dia mempunyai minat yang mendalam untuk melakukan pembedahan kosmetik.

"Tak apa, itu mentaliti awak, saya buat operation sebab ia my passion dan macam saya tukar tuala mandi saja," tulis Safiey.

Bagaimanapun, entri yang memaparkan video Safiey menyuntik muka menggunakan kaedah kosmetik tertentu itu telah dipadam.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTUS TUNANG - ELFIRA LOY LUAH PERASAAN DALAM BENTUK PUISI

Selepas pertunangannya dengan Sufian Suhaimi terlerai, pelakon, Elfira Loy, 23, yang sebelum ini lebih selesa untuk memendamkan saja gejolak rasa dalam diri itu kini dilihat seakan-akan meluahkan perasaan di Instagram peribadi beliau, kelmarin.

Perkongsian Elfira berkenaan di laman sosialnya itu disertakan dengan puisi berkaitan penyerahan jiwa kepada Yang Maha Esa.

"Saat kau merasa jatuh, saat itu Allah sedang menangkapmu. Saat kau merasa sedih, saat itu Allah sedang memelukmu. Saat kau merasa hampa, saat itu Allah sedang mengisimu.

"Saat kau merasa sepi, saat itu Allah datang kepadamu. Saat kau merasa sakit, saat itu Allah mengubatimu," katanya dalam entri yang turut disertakan gambarnya di kota New York.

Klik untuk gambar besar

Status berkenaan meraih hampir 100,000 'like' selain menerima 1,700 komen termasuk daripada rakan artis seperti Fara Fauzana, Mira Filzah dan Liyana Jasmay.

Rata-rata komen ditinggalkan oleh pengikut beliau dan netizen meminta pelakon itu supaya bersabar dan tabah menghadapi ujian terbabit.

Sabtu lalu, ibu Elfira, Filzah Yusoff, mengesahkan hubungan anaknya dengan penyanyi berusia 25 tahun itu sudah putus.

Ia kemudian turut disahkan sendiri oleh Sufian yang memaklumkan, bapa Elfira, Ahmad Sabri Ariffin, memulangkan cincin pertunangan kepada keluarganya di Muar, Johor.

Elfira dan penyanyi yang popular menerusi lagu 'Terakhir' itu mengikat pertunangan pada 6 Oktober tahun lalu. Andai mengikut perancangan awal, kedua-duanya bakal disatukan sebagai suami isteri awal bulan depan.

Dalam perkembangan lain, Elfira akan turut menjayakan Festival GegaRia di Kuantan, Sabtu ini. Pelakon jelita itu dijadualkan menyampaikan ceramah mengenai 'Tanggungjawab Media Sosial' kepada pengunjung.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KHAI BAHAR & NABILA RAZALI BERGAMBAR BERSAMA - NETIZEN PUJI SEPADAN

Penyanyi dan pelakon Khai Bahar menerusi laman Instagram telah memuat naik foto dia menghadiri majlis resepsi pasangan Syamel dan Ernie Zakri yang berlangsung semalam di Bayswater, KLCC. Tidak ketinggalan, penyanyi dan pelakon Nabila Razali juga turut berkongsi foto dia menyaksikan majlis pasangan itu.

Namun begitu, foto yang dimuat naik Khai dan Nabila itu telah menjadi perhatian apabila kedua penyanyi itu memuat naik gambar bersama. Malah, keduanya juga dilihat sempat berbalas 'emoji' berbentuk hati di ruangan komen.

Perkongsian gambar kedua mereka itu mendapat pelbagai reaksi daripada peminat dan netizen yang memuji Khai dan Nabila sesuai bersama. Tidak kurang juga ada yang mengatakan selepas ini mungkin giliran mereka pula yang akan naik pelamin.

Klik untuk gambar besar

www.myartis.com / Sumber & foto: Rotikaya, Instagram Khai Bahar & Nabila Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - ENGKU EMRAN BAWA LAUDYA (SYTD) BERAYA DI RUMAH AMY SEARCH

Sebelum ini, bekas suami Erra Fazira, Engku Emran dan pelakon popular Indonesia, Laudya Cynthia Bella dilihat bersama-sama di Jakarta, Indonesia.

Terkini, Engku Emran dilihat sempat untuk membawa Bella merasai suasana menyambut lebaran di Malaysia, dengan membawa kekasih hatinya itu beraya di rumah penyanyi rock legenda, Amy Search.

"Tetamu jauh dari seberang. Terima kasih kerana mengunjungi rumah saya. @laudyacynthiabella @iamkumbre 🙏😊 I hope u love the Mee Bandung, the Durian and the Phewiiit Coffee," kata Amy Search.

"Special guest. Terima Kasih kerana sudi datang beraya 🤘🏻🙏🏻😉👀🌺💑. @laudyacynthiabella @iamkumbre @aku.amysearch," ujar isteri Amy Search pula.

Gambar-gambar mereka di rumah penyanyi tersebut itu menarik perhatian ramai khususnya peminat Bella yang mendoakan pasangan ini mempunyai jodoh sehingga ke jinjang pelamin.

Siapa tahu selepas ini Engku Emran dan pelakon 'Surga Yang Tak Dirindukan' (SYTD) itu akhirnya akan memberikan kenyataan rasmi mengenai status hubungan mereka?

Klik untuk gambar besar

www.myartis.com / Sumber & foto: Amy Search IG & @qasander

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


GUNA LAMBANG SULTAN JOHOR TANPA KEBENARAN - WAK DOYOK MENGAKU TIDAK BERSALAH

Atas pertuduhan menggunakan lambang kemahkotaan Sultan Johor, Sultan Ibrahim Iskandar tanpa kebenaran baginda, personaliti fesyen dan pelakon, Wak Doyok telah didakwa di Mahkamah Sesyen Johor Bahru. Bagaimanapun Wak Doyok atau nama sebenarnya, Mohd Azwan Md Nor, 40, mengaku tidak bersalah selepas pertuduhan dibacakan di hadapan Hakim Wan Mohd Norisham Wan Yaakob pada Rabu.

Mengikut pertuduhan, dia didakwa menggunakan lambang kemahkotaan Duli Yang Maha Mulia Sultan Ibrahim bagi tujuan persendirian tanpa mendapatkan kebenaran bertulis daripada Sultan Johor. Tertuduh didakwa melakukan kesalahan berkenaan di Pejabat Siasatan Jenayah Ibu Pejabat Polis Daerah (IPD) Iskandar Puteri kira-kira jam 2.15 petang pada 30 April lalu.

Pelakon filem 'Abang Long Fadil 2' itu didakwa mengikut Seksyen 3(1)(a) Enakmen Lambang, Gelaran dan Anugerah (Mencegah Penggunaan Tidak Wajar) Johor 2017. Ia membawa hukuman denda tidak kurang daripada RM250,000 atau tidak lebih RM500,000 atau penjara maksimum lima tahun atau kedua-duanya sekali, jika sabit kesalahan.

Klik untuk gambar besar

Kes berkenaan dikendalikan Timbalan Pendakwa Raya, Nor Azizah Mohamad manakala tertuduh diwakili peguam, MN Halim Md Amin dan Syaffie Naim. Terdahulu, Nor Azizah menawarkan jaminan RM50,000 ke atas tertuduh berikutan keseriusan kes yang dituduh ke atasnya.

Namun, peguam tertuduh merayu denda yang rendah dengan alasan anak guamnya menjaga ibunya yang berusia 78 tahun di samping pendapatan perniagaannya terjejas akibat pandemik COVID-19. Hakim kemudian memerintahkan tertuduh dijamin sebanyak RM35,000 dengan seorang penjamin manakala sebutan kedua kes ditetapkan pada 15 Jun depan bagi penyerahan dokumen.

Sebelum ini, Tunku Temenggong Johor Tunku Idris Sultan Ibrahim memuat naik satu paparan skrin daripada posting Instagram menuntut Wak Doyok memberi penjelasan mengenai sebentuk cincin dengan ukiran lambang peribadi Sultan Johor yang ditempah selebriti itu.

Menerusi laporan mStar pada 28 April lalu, Wak Doyok tampil membuat permohonan maaf kepada kerabat Diraja Johor atas kecuaian dan kesilapannya menyalahgunakan lambang peribadi institusi diraja berkenaan.

Wak Doyok didakwa menempah dan membeli cincin dengan ukiran lambang peribadi Sultan Johor, Sultan Ibrahim Iskandar itu pada 2018 melalui dalam talian dari sebuah syarikat di Indonesia.

www.myartis.com / Sumber: mStar & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KANG GARY UMUM SUDAH KAHWIN SECARA RAHSIA

Nampaknya hasrat peminat ingin melihat bekas ahli Running Man, Kang Gary berkahwin dengan Song Ji Hyo tidak kesampaian apabila penyanyi tersebut memaklumkan bahawa dirinya itu sudah berkahwin secara rahsia dengan seorang wanita yang bukan dari golongan selebriti.

Pengumuman tersebut dibuat Gary menerusi laman Instagramnya petang semalam.

"I got married to the person I love today. There was no wedding, but the two of us became a married couple through our own expression. My wife is a non-celebrity woman, who shook my soul in a moment.

Klik untuk gambar besar

"Though there may be those of you who are shocked by the marriage news, I hope you bless our new future with a happy heart. I’ll live well and happily for the rest of my life," kata Gary di IGnya.

Peminat seluruh dunia mula membanjiri ruangan komen di muatnaik tersebut dan mengucapkan tahniah kepada Gary dan isterinya.

Tahniah kami ucapkan!

Sumber: Allkpop

Foto: Kang Gary IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAMPIL JELAS ISU DIDAKWA KEBAS RM15,000 - PA JUGA BUAT LAPORAN TERHADAP FIFY AZMI

"Saya tak pernah lari dan ada balas mesejnya tapi lambat sebab ada urusan kerja lain. Berkenaan dengan bayaran itu, sebenarnya ada salah faham dan saya pun sudah jelaskan kepada Fify.

"Saya mengaku memang kecuaian daripada pihak saya. Saya tak perasan pihak produksi sudah memasukkan bayaran Fify ke dalam akaun saya kerana biasanya semua bayaran dimasukkan ke dalam akaun Fify.

"Cuma kali ini saja masuk akaun saya sebab membabitkan invois. Fify tak tahu nak buat invois, jadi saya buatkan guna nama syarikat saya sebab itu produksi masukkan bayaran dalam akaun saya.

Klik untuk gambar besar

"Pihak produksi tak maklumkan saya mengenai bayaran yang sudah dimasukkan dalam akaun saya. Saya pula tak periksa akaun dan memang silap saya. Saya mengaku mungkin saya ada terpakai duit daripada bayaran itu sebab tak perasan. Namun, saya sudah beritahu dan jelaskan kepada Fify yang saya akan bayar secara ansuran.

"Atas persetujuan, saya hanya kena bayar RM12,000 kepada Fify. Saya ingatkan semuanya sudah dijelaskan sebab kali terakhir kami berhubung tiga hari lalu dan masing-masing terus senyap," demikianlah jawab pembantu peribadi (PA) pelakon Fify Azmi yang dikenali sebagai Nora yang tampil menjelaskan berlaku salah faham terhadap isu pembayaran dari produksi dan bukannya dia melarikan wang berjumlah RM15,000 seperti didakwa.

Nora tidak menafikan kecuaian itu datang daripadanya kerana tidak menyedari Skop Production sebenarnya sudah memasukkan bayaran itu ke dalam akaun bank miliknya. Dia turut menafikan pernah lari daripada Fify berhubung perkara itu.

Nora berkata, bayaran itu dimasukkan ke dalam akaunnya disebabkan pelakon itu tidak tahu bagaimana untuk mengeluarkan invois. Nora juga terkejut apabila Fify tularkan perkara itu walaupun mereka sudah berbincang untuk pembayaran semula kepadanya. Dalam pada itu, Nora juga sudah membuat laporan polis terhadap Fify namun enggan berkongsi lebih lanjut mengenai perkara itu.

Semalam, Fify difahamkan telah membuat laporan di Balai Polis Subang Jaya mendakwa ditipu seorang wanita yang juga pembantu peribadinya. Fify atau nama sebenarnya Nur Afiqah Mohamed Azmi berkata, individu itu mengambil bayaran berjumlah RM15,000 bagi pihaknya secara senyap-senyap untuk projek bersama sebuah syarikat produksi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH MAC 2021 - ALAM WAKAKA BIMBANG GALAS TANGGUNGJAWAB SEBAGAI SUAMI

Penari dan pelakon Alam Wakaka yang bakal mendirikan rumah tangga pada Mac tahun hadapan itu mengakui dia mempunyai perasaan takut untuk bergelar suami.

Alam atau nama sebenarnya Haslam Abdul Rahman, 34, berkata dia berasa bimbang sekiranya tidak dapat menggalas tanggungjawab sebagai ketua keluarga dengan baik.

"Perasaan takut itu memang ada, mungkin sebab ini kali pertama saya nak kahwin. Kita tak tahu apa yang akan berlaku di masa hadapan.

"Mungkin salah satu sebab dia masih muda dan perjalanan hidup masih panjang. Macam mana saya nak sentiasa memastikan diri untuk menjaga anak orang dengan baik.

Klik untuk gambar besar

"Bila dah berumah tangga ini, tanggungjawab seorang suami sangat besar. Saya selalu memikirkan bagaimana nak jalankan tanggungjawab itu tanpa ada gangguan daripada orang luar," kata Alam.

Ahli kumpulan Wakaka itu mengikat tali pertunangan dengan Nurul Alisya Najwa Hazman, 19, di Segamat, Johor pada 1 Ogos lalu.

Majlis serba ringkas, tetapi meriah berlangsung di kediaman keluarga tunangnya dengan mematuhi prosedur operasi standard (SOP) ditetapkan pada fasa Perintah Kawalan Pergerakan Pemulihan (PKBB).

Dalam pada itu, Alam mendedahkan hubungan mereka pernah berdepan dugaan ketika awal perkenalan namun mereka sentiasa menyelesaikan masalah dengan berbincang.

"Tipu la kalau saya cakap tak pernah diganggu orang ketiga. Masa awal perkenalan kami ada la orang nak kenalkan dia dengan orang lain la. Tapi selalunya kalau ada masalah memang kami akan duduk dan berbincang.

"Saya harap benda ini kami akan lakukan juga selepas berkahwin. Nak cakap bersedia itu... terus-terang cakap dari pihak saya, memang kewangan pun Alhamdulillah.

"Rumah pun saya sudah beli untuk saya dan keluarga. Selepas kahwin, boleh duduk di situ terus. Insya-Allah dari segi keperluan kehidupan berumah tangga itu, saya boleh sediakan apa yang patut untuk bakal isteri nanti," ujarnya.

www.myartis.com / Sumber & foto: mStar, Instagram Alam Wakaka & Alisya Najwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 FOTO - 'NEWBORN PHOTOSHOOT' NUR AMINAH MISHALL, ANAK FAD BOCEY

Setelah 47 hari sejak dilahirkan pada 19 November 2017, akhirnya Fad Bocey dan isterinya, Syaheera Rahman telah berkongsi wajah anak ketiga mereka yang diberi nama Nur Aminah Mishall dalam 'Newborn Photoshoot'.

"Pejam celik pejam celik dah 47 hari. Alhamdulillah. Here is our baby girl's name Nur Aminah Mishall bt Mohamad Fadzlie.

"Dari Aminah 4 bulan kitorang dah tahu baby girl. Jadi dari dalam perut kitorang dah panggil Aminah ooo Aminah and her abang abang akan panggil baby minah.

"Kenapa Aminah? Sebab nanti besar boleh jadi cantik macam Tunku Aminah. Semoga anak mommy jadi anak yang solehah, cantik, pandai dan semua yang baik-baik. Hayyan Zayyan Aminah semangat mommy ❤.

Klik untuk gambar besar

"Our first family photo together with Aminah. Family of 5. Alhamdulillah this gonna be a long journey of us. Semoga Allah terus merahmati keluarga kami," kata isteri Fad di laman Instagramnya.

Gambar-gambar sekitar fotoshoot ini telah dirakamkan oleh jurugambar Camora Arts dengan memilih tema 'Hanging bed tent princess house' dan 'Tree of life'.

Difahamkan, fotoshoot yang dijalankan hampir 3 jam itu dilakukan di rumah Fad ketika usia Aminah hampir 40 hari.

www.myartis.com / Sumber: Camora Arts & Syaheera Rahman iG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA PERLU BANYAK BERDOA" - ELFIRA LOY

"Perancangan Allah adalah yang terbaik. Ada banyak perkara yang ingin saya luahkan dalam kapsyen ini, saya menulis dan memadam kapsyen yang panjang supaya dapat menjelaskan segala yang berlaku dalam hidup saya ketika ini.

"Tapi saya melihat tiada keperluan untuk saya melakukan sedemikian. Allah menguji saya dalam banyak perkara hingga menjadikan saya seorang wanita yang kuat dan bersabar untuk segalanya," tulis pelakon Elfira Loy yang dilihat seakan-akan meluahkan isi hatinya yang kini berdepan ujian hidup hingga menjadikan dirinya semakin kuat.

Dalam entri sama, Elfira berkata, dia percaya masa yang tepat akan tiba dan akan berkongsi segala persoalan yang bermain di fikiran orang ramai.

"Saya tahu waktu yang tepat akan tiba dan segala jawapan yang anda ingin ketahui akan diumumkan nanti. Saya hanya perlu banyak berdoa," katanya.

Klik untuk gambar besar

Menurut Elfira, tiada siapa mampu mengubah takdir seseorang melainkan Allah SWT dan berharap masyarakat tidak menghukum dirinya.

"Allah sahaja yang boleh mengubah segalanya dan bukan anda. Bagi saya, jika tiada sesuatu yang baik untuk diperkatakan lebih baik diam. Perkara ini bukan untuk menyejukkan hati saya sebaliknya menolong anda di akhirat kelak," tuturnya.

Ahad lalu kecoh di media sosial mengenai berita pertunangan Elfira dengan seorang jejaka bertugas sebagai pengurus besar di sebuah syarikat telekomunikasi terkemuka di ibu kota.

Menurut laporan portal, Elfira dikatakan selamat mengikat tali pertunangan dengan Muhammad Faris Khairol Anuar kira kira 9 pagi di kediamannya di Alam Damai, Kuala Lumpur.

Selepas pertunangan mengejut dengan seorang anak datuk, timbul dakwaan mengatakan Elfira mempunyai banyak hutang untuk diselesaikan. Kemudian Elfira pula diserang kerana adiknya pula diburu kerana berhutang.

Cubaan Harian Metro mendapatkan kenyataan daripada Elfira tidak berjaya apabila pelakon itu mematikan telefon bimbitnya.

www.myartis.com / Sumber: Harian Metro & Instagram Elfira Loy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBELUM MATI - ALIFF SYUKRI AKAN KEMBALI KE...

Baru-baru ini, pengusaha kosmetik, Datuk Seri Aliff Syukri menerusi laman Instagramnya telah berkongsi foto zaman mudanya.

Di ruangan kapsyen pula, kelihatan seperti penaja utama Gegar Vaganza musim ke-5 (GV5) itu memberikan bayangan sesuatu kepada netizen. Perkongsian Aliff itu turut mendapat respon positif netizen.

"Ketika umur saya 15 tahun di pondok pasir tumbuh... sebelum saya mati saya akan ke pondok balik dan kembali pada asal saya," tulisnya.

Apapun, sebagai umat Islam juga wajib ingat bahawa mati itu pasti dan sama-samalah kita saling ingat-mengingati.

Klik untuk gambar besar

www.myartis.com / Sumber: Media Hiburan & Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DALAM DIAM TAK DIAM... DAH 8 TAHUN CHE TA JADI ISTERI ZAIN SAIDIN

"Sat ja dah 8 tahun haqi ni syukur Alhamdulillah.

"Happy Anniversary sayang Zain Saidin, semoga i dapat jadi isteri solehah, isteri yang terbaik, yang sempurna di mata you dan sentiasa dalam redha you," ucap Che Ta untuk suaminya  Zain Saidin.

Apa yang menarik, Che Ta turut berkongsi video perkahwinannya 8 tahun lalu yang pernah disiarkan oleh Astro Awani.

Selamat Ulang Tahun Perkahwinan diucapkan buat mereka berdua. Moga ikatan yang dibina itu terus kekal hingga Jannah. 😍

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PENGURUS KHAI BAHAR KEMBALI KE RAHMATULLAH

"2013 till 2020, Assalamualaikum, Dimaklumkan bahawa Fadly yusof (manager) telah kembali ke rahmatullah. Doakan semoga beliau tergolong dalam kalangan orang yang beriman.

"Innalillahiwainnailaihirojiun. Al-Fatihah," tulis penyanyi Khai Bahar menerusi laman Instagram miliknya yang memaklumkan pengurusnya, Fadly Yusof telah meninggal dunia pagi tadi akibat komplikasi jantung, paru-paru, buah pinggang dan hati.

Menurut Pengurus Perhubungan Awam dan Publisiti kepada Khai yang juga merupakan rakan kepada Allahyarham, Mohammed Rizal atau lebih mesra dengan panggilan Jai, dia mendapat berita sedih tersebut pada pagi tadi.

"Kami mendapat panggilan telefon mengatakan Allahyarham Fadly atau lebih mesra dengan panggilan Abang Fad meninggal dunia pagi tadi.

"Saya tidak dapat menyatakan waktu yang sebenarnya, tetapi kami mendapat berita tersebut pada pukul 10:45 pagi tadi," kata Jai ketika dihubungi.

Menurut Jai, Allahyarham Fadly sememangnya mengalami pelbagai komplikasi sebelum ini tetapi tidak begitu serius sehinggalah dia dimasukkan ke hospital.

Klik untuk gambar besar

Penyanyi yang baru melancarkan single terbarunya yang bertajuk 'Durja', Khai Bahar ternyata sangat bersedih atas kehilangan tersebut.

"Sebelum orang lain mempercayai bakat saya, Allahyarham Abang Fad terlebih dulu percaya. Tiga tahun dia memujuk saya sebelum saya bersedia untuk menjadi penyanyi.

"Dialah orang yang bertanggungjawab membawa nama Khai hingga ke hari ini, dan kehilangan ini sangat besar dalam hidup Khai," tambah Khai yang nyata sedih dengan berita tersebut.

Ketika dihubungi, Khai bersama Pengurus Perhubungan Awamnya di dalam perjalanan ke Batu Pahat. Difahamkan jenazah Allahyarham akan dikebumikan di kampung halamannya selepas solat Asar nanti.

Salam takziah daripada kami.

www.myartis.com / Sumber & foto: Astro Gempak & Instagram Khai Bahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


30 FOTO - RESEPSI FATTAH & FAZURA BERTEMAKAN 'FATTZURA FAIRYTALE'

Pasangan Fattah Amin, 27, dan Nur Fazura, 34, semalam telah melangsungkan majlis resepsi perkahwinan pertama mereka selepas disatukan November lalu dalam satu majlis nikah yang diadakan secara tertutup.

Majlis Resepsi perkahwinan mereka mengambil tempat di hotel Mandarin Oriental, Kuala Lumpur dan dihadiri oleh kaum keluarga, sahabat terdekat dan juga rakan artis.

Bertemakan 'Fattzura Fairytale', majlis gilang-gemilang itu menyaksikan pasangan mempelai itu persis putera dan puteri raja melalui busana digayakan selain bersanding di pelamin yang dihiasi indah bak kayangan.

Klik untuk gambar besar

Pada majlis itu, Fazura kelihatan anggun mengenakan gaun rona putih meleret serta layah yang menutupi wajah manakala Fattah mengenakan sut rona hitam hasil sentuhan pereka terkenal, Rizman Ruzaini.

Antara tetamu kehormat yang hadir ialah Timbalan Perdana Menteri, Datuk Seri Dr Ahmad Zahid Hamidi dan isteri, Datin Seri Hamidah Khamis.

Tetamu dihiburkan dengan persembahan nyanyian daripada kumpulan Ruffedge, penyanyi wanita terkenal Indonesia, Bunga Citra Lestari, Dayang Nurfaizah dan Ratu Jazz, Datuk Sheila Majid.

Selain anggota keluarga dan rakan terdekat, majlis itu turut diserikan dengan kehadiran selebriti popular antaranya Rozita Che Wan, Zizan Razak, Elfira Loy, Datuk Aznil Nawawi, Izara Aishah, Lisa Surihani, Datin Zizie Ezette, Elaine Daly, Aizat Amdan, Datuk Chef Wan dan Alvin Chong.

Untuk makluman, Fattah dan Fazura mula berkenalan ketika membintangi drama rantaian, 'Hero Seorang Cinderella', tahun lalu.

Mereka kemudian mengikat tali pertunangan pada 13 November lalu sebelum bernikah secara tertutup di sebuah hotel terkemuka di Kuala Lumpur, dua minggu kemudian.

www.myartis.com / Sumber: Berita Harian & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZAIN SAIDIN AKUI KENA KOLESTROL TINGGI DEK MASAKAN SEDAP CHE TA

"Ketika PKP itu, saya memang duduk di rumah saja kerana seronok ada banyak masa bersama keluarga. Ditambah, Che Ta pun sama, dia tak boleh melakukan penggambaran drama.

"Jadi, setiap harilah dia memasak untuk kami sekeluarga. Malah, semua masakannya pula sangat sedap dan saya pun tak kawal makan sehingga mengalami kolestrol tinggi.

"Ketika dimasukkan ke hospital akibat 'thinning disc', yang menyebabkan sakit belakang pada Jun lalu, baru tahu saya mengalami kolestrol tinggi melebihi paras tujuh," kata pelakon Zain Saidin.

Klik untuk gambar besar

Zain mengaku dia pernah mengalami masalah kolestrol tinggi kerana tidak menjaga makan berikutan masakan isterinya, pelakon dan usahawan Rozita Che Wan atau Che Ta terlalu sedap.

Zain, 36, berkata masalah berkenaan dialaminya selepas menghabiskan banyak masa di rumah ketika negara melaksanakan Perintah Kawalan Pergerakan (PKP) pada Mac lalu. Menurut Zain, dia yang memiliki sejarah keluarga ada kolestrol tinggi sejak itu mula menjaga pemakanan hariannya dan enggan terlepas pandang lagi.

Zain yang kini jarang berlakon, memberi tumpuan pada perniagaan kambing bakar dikenali Mmmbaek yang diusahakan bersama rakannya di kantin, Setor Gombak sejak awal tahun lalu. Mengakui minatnya pada lakonan tidak pudar, Zain berkata hingga kini penonton sangat mengingatinya dengan watak Henry Middleton dalam drama 'Oh My English!'.

"Pengaruh dan aura watak itu (Henry  Middleton) terlalu besar pada saya. Sampai sekarang, ia terus diingati penonton selain lakonan saya dalam drama Kiah Pekasam pada 2010 lalu.

"Melalui drama Kiah Pekasam itulah saya mula berkenalan dengan Che Ta dan jatuh cinta. Alhamdulillah juga, kami berjodoh hingga mendirikan rumah tangga," katanya.

Untuk makluman, Zain dan Che Ta berkahwin pada 13 Disember 2013 dan hasil perkongsian hidup mereka dikurniakan seorang anak perempuan, Aaisyah Dhia Rana, 6. Selain itu, Zain juga memiliki dua anak tiri lelaki, daripada perkahwinan terdahulu Che Ta.

www.myartis.com / Sumber & foto: Harian Metro & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUGAS SEBAGAI PENYAMPAI HOT FM - SHUK MASIH DIGANTUNG

"Perkhidmatan Shuk sebagai penyampai Hot FM masih lagi digantung buat sementara susulan isu peribadinya yang tular di media sosial baru-baru ini. Pihak pengurusan mengesahkan bahawa isu berkenaan masih dikaji dan dalam perbincangan buat masa ini.

"Pengumuman akan dibuat kelak," demikianlah jelas pihak pengurusan Ripple yang masih lagi menggantung sementara perkhidmatan pelawak, pengacara dan penyampai radio, Shuk Sahar, 35, yang berkuat kuasa serta-merta sejak 25 Januari lalu.

Dalam kenyataan dikeluarkan, pihak pengurusan stesen itu mengesahkan bahawa isu peribadi berkaitan Shuk yang bertugas di Hot FM masih dikaji dan dalam perbincangan buat masa ini.

Klik untuk gambar besar

Terdahulu, perkhidmatan Shuk atau nama sebenarnya Mohammad Shukri Mohamed Sahar digantung serta merta bagi memberi ruang kepada pihak pengurusan Hot FM untuk melakukan siasatan dalaman berkaitan isu peribadi membabitkannya.

Sekitar Januari lalu, tular di media sosial mengenai pergolakan semula rumah tangga Shuk apabila isterinya, Rossalennah Natassiah Asshaferah atau Sera membuat pendedahan berani dengan mendakwa suaminya berlaku curang lagi bersama wanita lain yang pernah dikaitkan dengannya sebelum ini.

Bagaimanapun, pada 8 Februari lalu, Shuk sudah berbaik dan berjaya memujuk semula isterinya selepas membuat kejutan membawa rombongan meminang ke kediamannya.

Shuk juga mengakui kesalahan dilakukan dan dia menyesal. Malah, janjinya selepas apa yang berlaku dia mahu melakukan yang terbaik buat isteri, anak-anak dan keluarga.

Untuk rekod, Shuk dan isteri, Sera mendirikan rumah tangga pada 2015 dan dikurniakan dua cahaya mata perempuan iaitu Nur Qurratu Ain, 4, dan Nur Assyifatu Aimi, kini berumur setahun.

www.myartis.com / Sumber & foto: Harian Metro, Instagram Shuk Sahar @rossa.sera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TAK SENSITIF ISU KEHILANGAN PESERTA LARIAN - INI REAKSI AERIL ZAFREL

Bagi mereka yang mengikuti suami kepada aktres Wawa Zainal iaitu pelakon Aeril Zafrel di laman Instagram pasti tahu sikapnya yang suka bergurau dan ada kalanya ia berkaitan dengan isu semasa yang viral.

"Ambik gambar ni waktu shooting tadi. korang nampak tak? 😱😱😱😱. Masalah #netizenmalaysia," tulis Aeril di laman Instagram miliknya.

Namun, muatnaik beliau kali ini mendapat kecaman netizen yang mendakwa beliau tidak sensitif dengan isu kehilangan peserta larian, Mohammad Ashraf  yang sehingga hari ini masih kekal misteri.

Aeril memuatnaik foto gambarnya seakan-akan di belakang hutan dengan membuat bulatan-bulatan kecil seperti ingin menunjukkan sesuatu.

Klik untuk gambar besar

Gurauan Aeril itu tidak boleh diterima oleh netizen yang menganggap beliau ingin mencari publisiti murahan dan langsung tidak memikirkan perasaan keluarga Ashraf ketika ini. Dalam erti kata lain, bergurau tidak kena dengan situasi.

Difahamkan, Aeril  sengaja memuatnaik gambar itu memerli ragam netizen di Malaysia yang selalu ingin mengaitkan unsur mistik dalam semua perkara dan terlalu percayakan alam ghaib.

Pun begitu ada juga sesetengah netizen bersetuju dengan sindiran Aeril dan berpendapat rakyat Malaysia terlalu suka mempercayai alam ghaib dan tidak berpandukan Al-Quran dan kitab.

Tidak dinafikan, mungkin juga sindiran Aeril ini agak tidak bertempat dengan keadaan Ashraf yang belum ditemui, ramai yang masih risau dan terkesan dengan kehilangan Ashraf. Apa-apa pun, jom kita berdoa agar Ashraf dapat ditemukan segera.

www.myartis.com / Sumber & foto: Rotikaya, Beautifulnara, Media Hiburan & Instagram Aeril Zafrel

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITUASI SEMASA & RAMAI PENGIAT SENI TERJEJAS - PFM CADANG FFM31 DITANGGUHKAN

Berikutan situasi semasa dan ramai penggiat seni terjejas akibat pandemik COVID-19, persatuan Penerbit Filem Malaysia (PFM) minta Perbadanan Kemajuan Filem Nasional Malaysia (FINAS) untuk mempertimbangkan semula keputusan penganjuran acara berprestij Festival Filem Malaysia Ke-31 (FFM31) yang dijadualkan berlangsung pada Oktober depan.

"Kami berterima kasih kepada FINAS sentiasa prihatin dan terlalu banyak membantu dalam pembangunan industri perfileman tempatan. Mengambil kira pandangan dan pendapat dalam kalangan ahli PFM, penerbit dan penggiat seni, jawatankuasa PFM mendapati penganjuran FFM31 pada tahun ini tidak sesuai diteruskan.

"Ini disebabkan sambutan hambar diterima berikutan industri perfileman berdepan situasi penuh keperitan dan kegetiran dalam mencari pendapatan menyara kehidupan. Sebagai persatuan berkepentingan dalam pembangunan industri perfileman dan mewakilkan penggiat seni, PFM harap FFM31 dapat ditangguhkan kepada masa dan keadaan lebih sesuai, tahun hadapan," kata Pansha.

Menerusi kenyataan yang dikeluarkan semalam, presiden PFM, Pansha berkata, sehingga kini, kebenaran untuk menjalankan aktiviti penggambaran masih belum dapat dilaksanakan. Katanya, agak janggal jika acara berprestij itu diteruskan kerana FINAS akan dilihat seperti tidak sensitif dengan situasi semasa.

"Bayangkan, bagaimana kita mahu meraikan segelintir penggiat seni yang berjaya dalam majoritinya menghadapi keperitan hidup untuk kelangsungan hidup. Negara lain melaksanakan festival filem dalam situasi jauh berbeza, bukan seperti keadaan di Malaysia," terangnya.

Bagi memastikan nasib penggiat industri terbela, PFM menyarankan, FINAS menggunakan bajet penganjuran FFM31 untuk membantu mereka yang terkesan.

"PFM faham FINAS bukan agensi kebajikan dan tertakluk kepada Akta 244. Dalam kesinambungan usaha dan fokus kerajaan memerangi pandemik, jadi wajar peruntukan FFM31 dapat dimanfaatkan dengan menyegerakan dan menambah program yang boleh membantu penggiat seni secara keseluruhan.

"Keutamaan adalah meningkatkan semula ekonomi bagi keseluruhan penggiat seni tanpa mengira bangsa, agama dan kefahaman politik agar mereka bekerja seperti biasa serta tidak hanya bergantung kepada subsidi kerajaan," ujar Pansha.

Sebelum ini, timbul desakan dalam kalangan penggiat seni yang mahu memboikot penganjuran FFM31 atas alasan yang sama. Mengulas perkara itu, Pengerusi FINAS, Zakaria Abdul Hamid berkata, desakan tidak akan menjejaskan keputusan perbadanan itu untuk meneruskan acara berprestij selepas tertangguh selama dua tahun.

"FFM31 sudah dirancang lama selepas tertangguh dua tahun. Kami yakin menjelang FFM31, pandemik COVID-19 beransur baik selepas kita mencapai tahap imuniti 80 peratus melalui pemberian vaksin.

"Lebih banyak sektor ekonomi termasuk aktiviti penggambaran akan dibuka dan rancak semula menjelang Ogos dan September. Menjelang detik ini, penggiat seni akan mula aktif bekerja," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAN HAKIM BUKA WESTERN FOOD?

Selepas berlakon & menjadi model, kini Norman Hakim dikatakan membuka sebuah gerai Western Taste pula di kawasan Ukay Perdana. Benar atau tidak Allahualam... tapi signboard ini mungkin dapat menjelaskan segala-galanya.Klik untuk gambar besar..!!Sumber gambar: kiriman peminat melalui email...(\__/)(='.'=)(")_(")myartis 2009


KONSERT MEGA GEGAR VAGANZA: MAMAT EXIST BUKAN MENGHILANG

Buat julung kalinya, Astro bakal mengadakan 'Konsert Mega Gegar Vaganza' di Istana Budaya pada 15-17 Januari ini, menggabungkan peserta daripada musim pertama dan kedua.

Secara keseluruhan seramai 13 peserta GV akan muncul untuk setiap malam persembahan tersebut berlangsung iaitu pada 15 - 17 Januari ini.

Namun konsert ini adalah tanpa kemunculan bintang GV1 Mamat Exist. Ini kerana pihak Astro gagal menghubungi Mamat untuk turut serta dalam konsert tersebut.

Bagaimanapun, Mamat telah tampil dan memberitahu bahawa beliau tidak pernah menghilangkan diri cuma nombor telefon beliau sudah tidak lagi aktif dan ia salah satu sebab mengapa beliau tidak dapat dihubungi.

"Saya bukan menghilangkan diri atau berhenti daripada menyanyi apabila ramai yang gagal menghubungi saya.

"Semuanya kerana nombor telefon saya tidak lagi aktif selepas tidak gunakan selama enam bulan," ujarnya dipetik sebagai berkata.

Pemilik nama sebenar Mohd Ali Kamarudin, 38, juga berharap beliau masih diberikan peluang untuk turut serta dalam konsert berkenaan.

"Rasanya masih sempat kalau mereka panggil saya kerana ini mungkin platform terbaik saya untuk kembali aktif.

"Nyanyian sudah sebati dalam diri saya dan tahun ini, mungkin pertengahan tahun saya akan keluarkan single yang sudah dirakamkan, tetapi belum ada judulnya," jelasnya.

Mamat sebelum ini memenangi tempat ketiga pada edisi pertama dan membawa pulang wang tunai RM15,000 sebelum dipenjara enam bulan pada Mac tahun lalu atas kesalahan gagal melaporkan diri di balai polis dalam tempoh pengawasan.

Mamat bagamanpun telah dibebaskan pada Oktober tahun lalu dan kini tinggal bersama keluarga beliau di Johor.

"Saya kini tinggal bersama keluarga di Kampung Pasir, Johor Bahru, Johor dan terbabit dengan pelbagai program termasuk dengan Agensi Antidadah Kebangsaan (AADK)," katanya.

Dalam pada itu, abang sulungnya Nor Kamarudin, 50, berkata, walaupun ramai yang berkata buruk mengenai adiknya, mereka sekeluarga sentiasa memberi sokongan dari segi kerjaya dan peribadi penyanyi itu.

"Apa pun orang cakap itu hak mereka kerana mereka tidak tahu apa yang berlaku dan tidak faham apa yang Mamat hadapi.

"Ramai yang masih mahu melihat Mamat di pentas nyanyian kerana itu juga adalah bidang dia, rezeki dia, dan kami (keluarga) akan hantar dia jika menerima jemputan membuat persembahan," katanya.

Beliau juga berharap agar peminat sentiasa memberi sokongan kepada adiknya itu yang kini beransur pulih daripada ketagihan dadah.

Sumber: HM

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAHU JALANI PROSES KEHAMILAN DENGAN TENANG - KAKA AZRAFF MOHON MAAF

Meminta maaf kepada semua individu yang pernah rapat dengannya termasuk rakan baik, Cik Puan Juliana Evans, pelakon dan penyanyi Kaka Azraff, 30, berkata hanya permohonan maaf mampu dipintanya jika selama ini ada di antara mereka yang tersinggung dan pernah berkecil hati dengannya.

"Dalam keadaan hamil sekarang, saya tidak mahu lagi memikirkan hal negatif dan mahu menjalani proses kehamilan ini dengan tenang. Saya dengan seikhlas hati memohon maaf kepada sesiapa sahaja yang pernah tersinggung dan berkecil hati dengan segala perbuatan dilakukan termasuk Juliana.

"Sebagai manusia biasa, saya tidak dapat mengelak melakukan kesilapan. Maafkan saya di atas segala-galanya," ujar Kaka yang kini sedang hamil anak pertamanya hasil perkahwinan dengan Adam Azriff pada 27 November tahun lalu.

Klik untuk gambar besar

Sebelum ini, kecoh diperkatakan mengenai hubungan persahabatan Kaka dan Juliana yang didakwa sudah tidak rapat serta baik seperti dahulu. Ditanya apakah kesalahan atau kesilapannya, Kaka berkata tidak perlulah dia mencanangkan dan biarlah rahsia.

"Cukup sekadar saya memohon maaf kepada mereka. Apa yang sudah berlaku, saya tidak mahu mengingatinya lagi. Saya harus positif, tenang dan hanya memikirkan yang baik-baik sahaja ketika hamil. Tidak perlu terus mengeruhkan keadaan," katanya.

Kaka atau nama sebenar Noor Atiqa Noor Azraff yang hamil empat bulan berkata dia juga mendoakan yang baik buat rakan yang mengenalinya. Penyanyi lagu 'Bukan Hal Aku' dan 'Tepi Sikit' itu berkata harapannya semoga pada bulan ini, kemaafan yang dipinta itu diterima.

www.myartis.com / Sumber & foto: Harian Metro & Instagram Kaka Azraff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - BABY MEMEY & NORMAN HAKIM

Gambar bayi Memey dan Norman Hakim yang diberi nama Mohamed Darwisz Hakim. Meskipun baru seminggu bayi ini dilahirkan, namun Mohamed Darwisz nampaknya mendapat sepenuh kasih sayang daripada pelbagai pihak termasuk Abby Abadi.

"Tapi kita nak panggil Darwish sebab dalam ISLAM membawa maksud 'Yang Warak', Hakim bermaksud 'Yang bijaksana'. Kita merancang ALLAH yg menentukan segalanya... Semoga hubungan kasih sayang ini berkekalan hingga ke akhirnya," demikian kata Abby penuh makna.

Klik untuk imej besar...


SELESA BERSELENDANG - WANN MOHON DOAKANNYA AGAR BERHIJAB PENUH

"Saya mula secara perlahan-lahan dengan cara memakai sebegini (selendang) sudah empat tahun. Rasanya sudah tiba waktunya dan doakanlah saya agar berhijab penuh. Tapi kadang-kadang iman masih turun naik, ada waktunya saya istighfar banyak-banyak agar diberi hidayah untuk tutup secara penuh," tutur penyanyi bersuara 'meneran', Wann atau nama sebenarnya Wan Rashidah Meor Abdul Rashid.

Terpilih dalam program realiti fenomena, Gegar Vaganza musim keenam (GV6), Wann mempunyai 'trademark' tersendiri dalam imejnya. Selesa mengenakan selendang sejak beberapa tahun lalu, Wann akui dia kini dalam proses belajar untuk berhijab penuh. Wann yang popular dengan lagu 'Bossanova' dan terkenal dengan usikan manjanya 'Wann Teran' itu tidak kisah dengan kecaman netizen kerana sudah lali dengan kata-kata negatif yang mempersoalkan imejnya.

"Ketika saya mula menaynyi, saya sudah lali dengan kecaman orang ramai. Meski ketika itu tiada media sosial yang besar macam sekarang ini. Tipulah saya cakap saya tak terasa. Bagaimanapun, saya tak marah mereka (netizen), sebaliknya saya mengaminkan setiap kata-kata mereka dan itu merupakan satu ujian buat saya juga," kata penyanyi berusia 49 tahun ini.

Malah, baginya dia selesa dengan pemakaian separa hijab seperti kini: "Kalau tak tutup dan tak pakai selendang, saya rasa tak selesa pula. Saya rasa macam 'kosong' atas kepala. Jadi saya harap peminat dan pihak di luar sana mendoakan saya agar memakai tudung sepenuhnya".

GV6 yang bakal bersiaran di Astro Ria (104) dan Astro Ria HD (123) bermula 13 Oktober ini dan masih mengekalkan Nabil Ahmad dan Jihan Muse sebagai pengacara itu mempertaruhkan barisan penyanyi profesional seperti Sham (Visa), Jatt (Black Dog Bone), Roy, Ameer (Sofazr), Hady Mirza, Naqiu (Boboy), Wann, Mazleeda, Feeza, Noorshila Amin, Nurfatima, kool dan One Nation Emcess.

Klik untuk gambar besar

Sementara itu, meskipun kelibatnya jarang muncul di kaca televisyen, penyanyi bersuara serak-serak basah itu mengakui masih aktif memenuhi undangan persembahan sama ada di Singapura atau Malaysia. Penyanyi 'Aku Dalam Teka-Teki' itu juga mengakui, memang ada ramai peminat memintanya melakukan perubahan agar tampil lebih kelihatan sebagai Muslimah.

"Itu saya anggap sebagai cabaran yang perlu ditempuhi. Peminat bagitahu saya akan lebih cantik dan manis kalau tutup kepala betul-betul. Saya aminkan apa mereka cakap," katanya yang dilahirkan di Kuala Kangsar sudah 25 tahun menetap di Singapura.

Sementara itu, mengulas penyertaannya dalam GV6, Wann berkata, dia pernah didatangi pihak penganjur, Astro, sebanyak tiga kali namun gagal memberikan kata putus untuk menyertai pertandingan berkenaan sebelum ini. Katanya, dia masih belum bersedia sepenuhnya pada waktu itu. Menurut Wann, jika ditakdirkan dia memenangi GV6, harapannya yang pertama ialah untuk merakam sebuah lagu comeback bagi mengubat rindu peminat

"Saya takut bila nak menyanyikan lagu orang lain. Sampai sekarang pun kalau nak menyanyi masih berderau bila naik pentas. Nak-nak pula kalau diberi tugasan nyanyi genre hip hop. Kalau ada rezeki teringin masuk studio rakam lagu baru," jelasnya.

www.myartis.com / Sumber: Media Hiburan & malaysiakini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARTIS BARU - 'AKU SETIA', PERTARUHAN TERKINI RAZAK A'AI

Bukan mudah untuk terjun ke dalam industri hiburan. Segala persiapan harus rapi, vokal mesti mantap dan unik demi mencapai kejayaan berterusan.

Begitulah halnya dengan pendatang baru iaitu Razak A'ai, yang bersuara mantap hingga mendapat jolokan 'Louis Armstrong' dan 'Cakra Khan' Malaysia.

Ini kerana, sejumlah besar pengikutnya yang menonton persembahan jejaka kelahiran Kuching, Sarawak ini mengakui kehebatan beliau. Razak A'ai bukan sahaja membuat persembahan di jalanan, malah namanya popular melalui saluran media sosial seperti YouTube, Instagram, Twitter termasuk Facebook.

Terkini, artis naungan Todak Music ini akhirnya dinobatkan kehebatannya menerusi single pertama bersama syarikat rakaman berkenaan berjudul 'Aku Setia'.

"Idea menghasilkan lagu ini pada mulanya tercipta sebagai luahan rasa terhadap ibu saya. Sebelum bersama Todak Music, saya pernah menaungi sebuah syarikat rakaman sebelum ini dan berhijrah ke Kuala Lumpur untuk mengejar cita-cita sebagai menyanyi di usia yang sangat muda, iaitu 18 tahun.

"Pernah menghasilkan sebuah single, namun ianya kurang menjadi. Malah kehidupan sebagai anak seni sangat mencabar. Keadaan itu mendesak saya pulang ke kampung halaman dan ia disambut dengan penuh rasa gembira oleh ibu saya.

"Ibu sarankan saya supaya mencari pekerjaan lain di Kuching Sarawak dan tinggal bersamanya. Tidak beberapa lama, saya mendapat tawaran daripada Todak Music. Minat terhadap muzik menggesa saya untuk kembali ke Kuala Lumpur.

"Hendak dijadikan cerita keputusan saya untuk menyanyi mendapat tentangan daripada ibu pada awalnya. Tetapi saya berjanji saya akan membawa pulang kejayaan kali ini dan berharap ibu saya setia menunggu momen itu," katanya pada media.

Untuk info, muzik video 'Aku Setia' baharu saja selesai penggambaran, terinspirasi daripada tragedi menyayat hati yang pernah menggemparkan dunia. Belum mahu berkongsi lanjut mengenainya, segalanya bakal didedahkan pada majlis pelancaran single 'Aku Setia' yang dijadualkan berlangsung hujung Januari ini.

Difahamkan, 'Aku Setia' adalah single yang mempertaruhkan hasil ciptaan Razak A'ai sepenuhnya. Menyuntik kelainan, beberapa bait lagu ini turut meminjam suara adik Alyssa Dezek, bintang kecil berbakat besar yang cukup sinonim dengan persembahan ukulele.

Jadi pada anda semua, jangan lupa temujanji anda bersama Razak A'ai dipenghujung Januari nanti yang pastinya menjanjikan pembaharuan hebat.

Sumber & foto: Kak yanie (NST)

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


THE NOBODIES MUNCUL DENGAN KLIP TERKINI

Masihkah anda ingat lagi dengan kumpulan The Nobodies yang bertapak di Malaysia? Ini kerana, Muzik video mereka iaitu 'When The Light Goes Off' yang telah dirakamkan di Jalan Yap Kwan Seng, Kuala Lumpur pada bulan April lalu telah memikat hati ramai penggemar muzik.

Kini, mereka kembali dengan muzik video terbaru yang berunsur komedi di mana lokasi penggambaran video klipnya telah dilakukan sekitar Wangsa Maju, Kuala Lumpur. Jom tonton video klip mereka itu.

kredit info: Mata Hari


GAMBAR MENARIK

Selepas hampir seminggu bercerai, semalam Aliff Aziz memuat naik foto bersama anaknya di IG . Aliff juga meluahkan rasa rindu pada anaknya dan berharap anaknya, Ayden Adrean tidak melupakan dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABILA HUDA BAKAL BERDEPAN SAMAN, TUDUH AKTIVIS WANITA CURI BANTUAN MANGSA BANJIR

Seorang wanita yang juga aktivis kemasyarakatan, Fatimah Zaharah Rahim bakal mengambil tindakan undang-undang saman fitnah terhadap pelakon dan juga personaliti TV, Nabila Huda kerana menuduhnya berlaku tidak amanah dalam membantu mangsa banjir.

Aktivis berkenaan mendakwa Nabila telah sengaja menyalahgunakan kemudahan aplikasi Instagram dan Twitter sehingga menimbulkan fitnah dan salah faham terhadap dirinya.

Fatimah kemudiannya melantik barisan peguam yang terdiri daripada Datuk Azmir Wan Majid, Nurul Hafidzah Hassan dan Zeti Zulkifli bagi tujuan saman fitnah terhadap pengacara program hiburan Melodi itu.

Ujar Nurul Hafidzah, mereka akan meneliti dan mengkaji tindakan undang-undang yang bakal diambil terhadap pengacara itu.

Klik untuk gambar besar

"Isu ini timbul selepas Nabila Huda memuat naik kenyataan yang menuduh anak guam saya mengambil bantuan yang diletakkan di pusat pemindahan sementara mangsa banjir di Sungai Lui, Hulu Langat. Perkongsian pelakon itu sudah menjadi viral dan menjejaskan reputasi anak guam saya," jelasnya.

Katanya lagi, Fatimah memandang serius penyebaran berita palsu dan fitnah yang terjadi di media sosial itu dan menganggap ianya sebagai satu sikap tidak bertanggungjawab tambahan status Nabila sebagai seorang selebriti dan mempunyai ramai pengikut.

Pada 25 Disember lalu, Nabila telah mengkritik tindakan seorang aktivis wanita yang didakwa mengambil kesempatan terhadap bantuan yang disalurkan kepada orang ramai.

Perkongsian tersebut difahamkan telah dimuat naik di aplikasi Twitter dan menerima hampir ribuan ulang kicau dan komen, namun dipadam oleh Nabila tidak lama kemudian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMAKIN SIHAT, DIBENAR KELUAR HOSPITAL - AZADAN RABBANI TERPAKSA TARIK DIRI DARIPADA ACARA

"Alhamdulillah, saya semakin sihat selepas tiga hari menerima rawatan di hospital. Jantung dan darah tinggi berada dalam keadaan baik. Cuma, saya perlu kawal gula dan akan menjalani rawatan susulan di tiga hospital yang berbeza.

"Saya dikesan mempunyai masalah saluran jantung tersumbat selepas membuat pemeriksaan di hospital. Awalnya, saya perasan, mata menjadi berat dan panas. Saya sangka ia ada kena mengena dengan kuasa kanta cermin mata yang perlu ditambah.

"Apabila melakukan pemeriksaan, kedai cermin mata menyarankan supaya saya menjalani pemeriksaan di hospital. Selepas menjalani pemeriksaan kesihatan, doktor mengesahkan saya ada penyakit darah tinggi.

"Saya terus ditahan di hospital dan ditempatkan dalam zon kuning. Mujur, saya cepat melakukan pemeriksaan kerana ia boleh membahayakan nyawa jika tidak dirawat dengan segera," kata ketua kumpulan Rabbani, Azadan Abdul Aziz, 47, yang sudah dibenarkan pulang selepas tiga hari menerima rawatan di Hospital Selayang berikutan masalah saluran jantung tersumbat, kelmarin.

Azadan berkata, keadaan kesihatannya kini stabil, cuma masih di bawah pengawasan doktor dan perlu menjalani rawatan susulan dalam tempoh dua minggu lagi.

Katanya, doktor menyarankan menjaga pemakanan dan tidak melakukan pekerjaan yang boleh memberikan tekanan, selain makan ubat: "Saya bukan jenis makan banyak dan beriya-iya jika nak kata soal pemakanan menjadi punca. Lagipun, saya sedang berdiet.

"Kerja pula tiada dalam tekanan. Mungkin skop kerja tidak menentu masa hingga lewat pagi. Nak tidur pun otak masih berjalan fikir apa yang perlu dilakukan untuk program seterusnya.

"Justeru, saya kena berehat di rumah dalam tempoh dua minggu ini. Saya kena jaga pemakanan dan gula perlu dikurangkan. Ini bermakna, saya kena banyak berpuasa. Doktor pun ada membekalkan ubat," katanya.

Azadan berkata, dia perlu makan 20 biji ubat untuk siang dan malam dalam masa sehari: "Mujurlah, isteri sentiasa memantau ubat dan pemakanan. Nak buat macam mana, kenalah reda. Ramai rakan mencadangkan pelbagai jenis petua untuk menstabilkan gula dalam darah.

"Alhamdulillah, ramai yang begitu prihatin dan memahami keadaan saya. Terima kasih kerana sentiasa mendoakan kesihatan saya," luahnya.

Memandangkan keadaan kesihatan tidak mengizinkan, Azadan berkata, dia terpaksa menarik diri daripada acara hiburan yang membabitkan Rabbani.

"Saya membuat penjelasan ini supaya tidak timbul sebarang spekulasi atau perkara berbangkit pada kemudian hari. Sepatutnya, saya akan terbabit dalam sebuah program berbentuk pertandingan terbitan stesen radio IKIM.FM pada penghujung bulan ini. Tetapi, saya tak dapat menyertainya.

"Saya kena fokus pada kesihatan terutama untuk mengelakkan berlakunya tekanan darah tinggi. Saya sudah serahkan kepada vokalis utama, Mohd Asri untuk mengendalikan segala urusan membabitkan Rabbani," katanya.

Akuinya, dia percaya anggota Rabbani lain mampu menjalankan tugas: "Manalah tahu jika saya sudah tiada, sekurang-kurangnya mereka sudah mempersiapkan diri menguruskan kumpulan.

"Selain itu, saya terpaksa menangguhkan hasrat membuka satu lagi cawangan kedai makan di Saujana Putra. Sepatutnya, projek bersama rakan kongsi sudah bergerak, tetapi disebabkan sakit, kami terpaksa tunda pada November ini," tuturnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWA ANAK SAUDARA DIRAMPAS KELUARGA BAPA - TAUFIK BATISAH MOHON BANTUAN

Menerusi laman Instagram (IG TV), penyanyi dari Singapura, Taufik Batisah memberitahu sepupunya, Nur dan Baby Hana telah ditahan di Lebanon dan dikenakan sekatan untuk ke luar negara oleh pihak berkuasa di sana. Sekatan yang dikenakan menghalang kedua-duanya untuk pulang ke Singapura. Malah keluarga Taufik di Singapura telah berusaha dengan pihak guaman, namun kos yang diperlukan sangat tinggi.

"Assalamualaikum semua. Dengan hati yang berat, saya berkongsi cerita ini dengan anda dan saya harap anda dapat meluangkan sedikit masa anda. Ini anak saudara saya, Hana. Dia dilahirkan di Singapura dan dia memegang passport Singapura. Ibunya, sepupu saya, Nur adalah seorang warga Singapura dan bapanya adalah orang Lebanon asli. Yang kami percaya ada di  Australia sekarang.

"Pada September 2017, Baby Hana bersama abangnya, Imam dan ibunya berangkat ke Lebanon untuk bertemu dengan neneknya atas permintaan ayahnya. Sebaik sahaja mereka berada di Lebanon, Baby Hana yang masih menyusu dirampas dari ibunya oileh keluarga ayahnya.

"Demi keselematannya dan anak lelakinya, Nur tidak mempunyai pilihan selain meninggalkan Lebanon dengan Imam, tanpa adiknya, Baby Hana. Assalamualaikum everyone. We truly hope that you can help us share this video and create awareness on this matter.

Klik untuk gambar besar

"My niece Baby Hana and my cousin Nur is currently trapped in Lebanon and need your kind help to bring them home safely. If you have a few moments please watch the video. The family have started a funding page to seek funding to help them home.

"If you have the means please go to the link below. Any amount counts. We are also desperately seeking any for, of assistance from anywhere in the world. If you do have any information that would help. Pleasa call or msg: +6583646361. Together, with your help, we can bring Baby Hana home. On behalf of the family, thank you for watching this video and may all of your good deeds be rewarded, InsyaAllah," kata Taufik.

Satu tugas berat yang harus dipikul apabila anak saudara ciliknya yang dikenali sebagai Baby Hana didakwa telah diculik keluarga ayahnya sendiri sewaktu berada di Lebanon. Malah difahamkan, Hana kini sedang berada di Australia. Semoga dengan sumbangan kecil anda dapat mengurangkan beban yang ditanggung keluarga ini, InsyaAllah.

www.myartis.com / Sumber & foto: Media Hiburan & Instagram Taufik Batisah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU CURANG - AMAN RA AKAN KONGSI KENYATAAN RASMI, ISTERI ENGGAN ULAS

"Buat masa ini Aman Ra belum boleh memberikan sebarang komen berhubung isu yang sedang tular. Namun dia akan berkongsi kenyataan rasmi secepat mungkin. Dia juga memohon sedikit ruang kerana masalah yang berlaku ini adalah sesuatu yang besar serta membabitkan isu peribadi," demikian jawab pegawai perhubungan, Joe Saiful yang mewakili penyanyi rap, Aman Ra.

Aman Ra yang didakwa mempunyai hubungan sulit dengan seorang wanita seperti didedahkan isterinya di Instagram Story memohon diberikan sedikit ruang. Penyanyi lagu 'Bangun' itu berkata, buat masa ini dia belum dapat memberikan sebarang komen terhadap segala pendedahan yang dibuat wanita berkenaan sejak semalam.

Sebelum ini, kecoh di media sosial selepas isu curang ini tidak berakhir lagi apabila hangat diperkatakan mengenai rumah tangga seorang selebriti lain dimana isteri kepada penyanyi rap terkenal mendakwa suaminya berlaku curang.

Menerusi beberapa hantaran di Instagram Story, wanita terbabit mendakwa rumah tangga mereka mula berantakan selepas mengetahui kecurangan suaminya. Malah, dia juga mendakwa sudah menghalau suaminya dari rumah kerana tidak tahan dengan penipuan selama ini.

Lebih menyedihkan, wanita itu mendakwa suaminya sudah empat kali melafazkan cerai terhadapnya sebelum ini selain tergamak meninggalkan keluarga yang sedang sakit demi menjaga teman wanitanya.

Klik untuk gambar besar

Sehingga kini, wanita terbabit tidak mendedahkan identiti wanita yang didakwa menjalin hubungan sulit dengan suaminya. Dia juga tidak mendedahkan status terkini rumah tangga mereka walaupun mendakwa suaminya sudah melafaz cerai sebanyak empat kali.

Sementara itu, isteri Aman Ra iaitu Natiqah Rahmat enggan mengulas lanjut berkenaan kisah skandal yang didakwa mengaitkan suaminya. Menurut Natiqah, buat masa sekarang dia masih belum bersedia untuk menjawab sebarang soalan darpada pihak media.

"Maaf saya tak tahu nak jawab apa semalam. Minta maaf juga sebab saya belum terbuka dan bersedia untuk ditemu bual," tuturnya menerusi kiriman mesej kepada media.

Hasil pemerhatian, wanita berkenaan ada berkongsi sebuah petikan di Instagram (IG) yang menggambarkan keadaan dirinya sekarang: "Saya berjaya memusnahkan diri saya. Saya tahu apa yang saya buat. Inilah masanya untuk membina semula," kongsinya dariapada IG @cwpoet.

www.myartis.com / Sumber: Harian Metro & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATA PROPA BERHUBUNG TEKANAN - INI CERITA ZYNAKAL

Baru-baru ini ada segelintir pihak yang menyifatkan penyanyi rap Zynakal sengaja mengada-adakan cerita mengenai berkaitan dengan tekanan dihadapi sebelum ini. Berhubung hal tersebut, Zynakal memberitahu dirinya rasa kecewa.

Zynakal ada membuat pendedahan mengenai kisah sebenar yang berlaku kepada dirinya kepada umum. Bagaimanapun, masih ada yang sangsi sekali gus menuduhnya dengan pelbagai tuduhan kurang berasas.

Malah jelasnya lagi, ada yang menganggap segala yang diceritakan itu hanyalah rekaan semata-mata: "Tekanan yang saya hadapi tak jelas sebab itu saya mampu melayan haters sampai akhirnya saya sendiri masuk ke dalam lokap," ujarnya.

Klik untuk gambar besar

Mengimbas kisah hitam berkenaan, Zynakal turut mendakwa ketika di dalam lokap ada yang berkata dirinya kotor dan akan dibawa ke hospital. Malah dakwanya juga, apa yang telah berlaku turut menyebabkan dia kurang aktif berbanding dahulu.

"Mereka kata saya kotor sebab duduk di dalam lokap dan perlu dibawa ke hospital. Bila sedar sahaja, saya nampak tulisan Wad Psikiatari. Pakaian pun semua dah tukar kepada baju hospital.

"Saya juga diberikan ubat berterusan memandangkan penyakit ini bukan mudah juga untuk disembuhkan. Impaknya saya sudah tidak aktif lagi macam dulu," katanya menerusi perkongsian yang dipetik menerusi saluran YouTube Indigital Music, 'Zynakal- Pengakuan Kisah Hidup Finale'.

www.myartis.com / Sumber & foto: Media Hiburan & Instagram Zynakal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STACY NAFI SUNTIK WAJAH, SEKADAR PERBAIKI PENAMPILAN

Disebabkan ramai yang melihat penampilan Stacy atau nama penuhnya Stracie Angie Anam, 24, kini agak berlainan daripada sebelumnya, timbul dakwaan yang kemungkinan penyanyi itu menyuntik wajahnya untuk cantik.

"Cantik?! Tidaklah... biasa-biasa saja", ujar Stacy bila diajukan soalan tersebut.

"Mungkin sebab dulu saya kan nampak berisi, kulit pun gelap dan tak pandai senyum. Sekarang mungkin dah nampak saya lain sikit.

Klik gambar untuk size besar

"Tapi saya tak suntik-suntik ya. Sejak kebelakangan ni saya belajar untuk jaga penampilan. Maklum sajalah sebagai artis, imej tu penting bagi golongan seperti kami. Lagipun bila saya tengok semula gambar-gambar saya yang dulu, saya gelak. Terasa diri ni teruk dari segi penampilan. Dulu saya tak pandai senyum. Jadi, saya belajar senyum depan cermin.

"Selain jaga pemakanan, saya amalkan minum minuman spirulina. Kulit saya sekarang bertambah cerah, mungkin sebab saya jarang keluar rumah. Berbeza dengan dulu saya selalu berjemur.

"Dulu saya tak tahu pun apa tu sunblock, sekarang ni kalau nak keluar pun kena tunggu cuaca redup sikit. Saya juga amalkan bersukan. Sejak dari dulu saya sukan aktiviti sukan. Saya dengan Akim (AF) selalu kami bermain badminton dan futsal bersama-sama", jelasnya dipetik sebagai berkata.

Terdahulu, Stacy turut memberitahu bahawa dia telah membelanjakan lebih RM10,000 untuk membeli semula kelengkapan rumah milik keluarganya yang terletak di Penampang, Sabah, yang musnah akibat bencana banjir kilat baru-baru ini.

"Rumah saya di kampung di diami oleh bapa, abang dan kakak saya. Bila dapat tahu rumah dilanda banjir, saya cukup risau akan keselamatan mereka. Sebab, rumah saya paling hampir dengan sungai. Memang la sungai itu kecil tapi kalau sudah dinaiki air, bimbang juga sungai itu boleh jadi besar.

"Saya difahamkan air naik dengan begitu cepat dan ahli keluarga saya tak sempat nak berbuat apa-apa. Hanya barang-barang di bahagian atas saja yang selamat. Semua kelengkapan yang berada di bahagian bawah seperti peti ais dan barang elektrik lain serta kelengkapan lain habis rosak.

"Jadi sekarang saya bantu keluarga saya untuk beli semua kelengkapan yang diperlukan serta membaiki bahagian-bahagian rumah yang rosak. Saya belanjakan lebih RM10,000 untuk ganti rugi tersebut", katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


PELIK TAPI BENAR - ANAK ZIANA ZAIN NASIHAT IBUNYA AGAR BERHIJAB

Memang kelakar... kerana kebiasaannya ibu bapa yang menasihati anak-anak agar menjaga tingkah laku dan menutup aurat. Namun entah kenapa, ia jadi terbalik dalam keluarga Ziana Zain, 46, apabila anaknya pula yang menasihati ibunya agar menutup aurat. Heh!

Artikel terdahulu:

3 GAMBAR - ZIANA ZAIN DAN KELUARGA

Meskipun pahit untuk ditelan, tetapi nasihat anaknya Muhammad Aiman, 14, yang bersekolah di Sekolah Agama Menengah Muhammadiah Pekan Sabak, Sabak Bernam, Selangor yang menasihatinya agar memakai hijab serta menutup aurat didengar oleh Ziana dengan hati terbuka.

Klik gambar untuk size 800X560

"Aiman malah turut berpesan kepada saya jika mahu melawatnya di asrama atau sekolah, saya perlu memakai hijab kerana tidak mahu memalukan sekolahnya.

"Aiman memang pernah menyuruh saya memakai tudung. Dia tanya; "bila Mama nak pakai tudung"? Apabila saya cakap saya perlukan masa untuk mengambil keputusan bertudung, dia cakap "kita tak tahu bila kita akan mati".

"Aiman cakap kena tutup aurat sebab berdosa kalau tidak buat. Pernah sekali dia menemani saya membeli kuih. Waktu itu dia memakai pakaian sekolah dan saya memakai skirt. Aiman cepat-cepat tutup lencana sekolahnya kerana tidak mahu orang tahu dia bersekolah di mana," ujar Ziana tanpa berselindung.

'Saya tidak marah' - Ziana Zain

Selain nasihat, Ziana turut kongsi pengalamannya setiap kali bertandang ke sekolah anaknya. Jelas Ziana, ramai juga rakan-rakan Aiman yang mengenalinya sebagai penyanyi dan pelakon dan mereka seronok bertemu dengannya.

"Sesekali apabila saya berjumpa Aiman di sekolah, ramai juga kawan-kawan dia yang seronok dapat berjumpa dengan saya. Aiman pun rasa pelik sebab mungkin dia tidak sangka ramai pula yang meminati saya. Selain itu, setiap kali Aiman pulang ke rumah mesti ada kawan-kawan atau emak kawan-kawan dia yang berkirim salam," katanya.

"Biarpun beberapa kali saya sudah ditegur oleh Aiman tentang berhijab dan memakai menutup aurat, namun saya tidak pernah memarahinya. Malah saya bersyukur kerana sebagai anak sulung, Aiman diharap dapat membimbing adik-adiknya nanti," ujar Ziana lagi dipetik sebagai berkata pada media.

Baca juga:

GAMBAR KEMALANGAN - KONKRIT BESAR BERTABUR DI TENGAH JALAN
GAMBAR PELIK SANA SINI


"TENGOK DULU MESEJ NAK DISAMPAIKAN" - TOMOK ULAS TEGURAN PU

Menyambut baik teguran dan nasihat ahli agama berhubung berpakaian wanita dalam video muzik 'Bekas Kekasih', penyanyi Tomok, 34, meminta golongan agamawan dan netizen menonton terlebih dahulu video muzik tersebut dan mengambil mesej yang cuba disampaikan.

"Assalamualaikum... banyak perkara yang saya ingin jelaskan di sini tapi kita fokus satu-satu dulu ya. Saya sangat hargai (teguran) dari ustaz sampai ustazah, penuh timeline saya dua tiga hari ni.

"Salah tetap saya. Ya saya faham perkara itu tapi cuba tengok dulu mesej yang saya nak sampaikan dalam video muzik #bekaskekasih... please?," tulisnya di laman Instagram pada Jumaat.

Baru-baru ini, pencetus Ummah (PU) Amin berkata, biarpun video muzik tersebut ada memberi mesej positif dan unsur dakwah namun ia tetap haram dari segi agama.

Klik untuk gambar besar

Menurut PU Amin atau nama sebenar Mohamad Amirul Amin Maula Lokman Hakim, hal itu telah disebut berdasarkan hadis Ibnu Abbas RA.

"Saya sudah melihat video muzik itu dan memang benar ada mesej positif dan unsur dakwah tapi cara penyampaian itu tetap salah dan haram.

"Menerusi hadis Ibnu Abbas mengatakan Rasulullah SAW melaknat lelaki yang meniru gaya perempuan dan melaknat perempuan yang meniru gaya lelaki.

"Walaupun hanya berniat sekadar lakonan dan untuk berdakwah tapi ia tetap haram dan berdosa," ujarnya berhubung video muzik tersebut yang kini trending di laman YouTube.

Selain PU Amin, pendakwah PU Syed turut meluahkan pandangan yang sama mengenai isu ini di laman Instagram miliknya.

Dalam pada itu, Tomok turut mengucapkan terima kasih kepada mereka yang memberi teguran dan nasihat berhubung tindakannya mengenakan pakaian wanita tersebut.

"Saya terima kritikan korang dengan terbuka. Jutaan terima kasih pada mereka yang menegur saya dengan cara baik ataupun sebaliknya," katanya.

Sebelum ini menerusi sebuah portal berita, Tomok mengatakan tujuan dia berpakaian sebegitu demi menghidupkan lagi jalan cerita dalam video muzik tersebut. Lagu Bekas Kekasih adalah ciptaan Aizat Amdan dan Mel Ramlan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENANTIAN 8 TAHUN BERAKHIR - NOORKHIRIAH SEBAK, LUAH SYUKUR BERJAYA KHATAM AL-QURAN

"Maka berakhir penantian akak selama 8 tahun lebih kurang pukul 9 tadi.. Allah aje yang tahu perasaan akak dik. Dipermudahkan malam ini. Moga Quran yang dah koyak yang akak sayang ni akan jadi saksi kat sana nanti.

"Akak akhirnya khatam al-quran setelah bertahun," demikianlah kata pelakon Noorkhiriah yang meluahkan rasa syukur apabila akhirnya berjaya khatam Al-Quran setelah 8 tahun penantiannya sejak dari tahun 2013.

Pelakon drama 'Nur' ini berkongsikan khabar gembira tersebut menerusi laman Instagram miliknya. Dalam hantaran itu, Noorkhiriah turut berharap Al-Quran miliknya yang sudah terkoyak, akan menjadi saksinya di akhirat kelak.

Klik untuk gambar besar

Dalam masa sama, Noorkhiriah berkata dia telah menyimpan niat untuk khatam Al-Quran sebelum meninggal dunia dan impiannya itu tercapai.

"Syukur.. Itulah niat akak sebelum meninggal akak nak khatam dalam umur sekarang.. Masa sekolah dah tapi dah tua ni.. Inilah kali pertama.. Terima kasih Allah," tulisnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK MINTA MAAF, TUNGGULAH SAYA SIHAT DULU" - PAK GUARD TAK DENDAM, CUMA SEDIH

Kecoh di media sosial apabila semalam viral sebuah rakaman memaparkan seorang pelawak terkenal membelasah seorang pengawal keselamatan yang sudah berusia. Menceritakan semula kejadian itu, Yahya Manap menyedari sebuah kereta Proton memasuki kawasan perumahan itu tanpa kebenaran.

Cedera apabila ditumbuk, ditendang dan dibaling batu oleh pelawak terkenal dalam kejadian di Taman Acacia, di sini, malam kelmarin, Yahya, 70, yang juga pengawal keselamatan di taman perumahan berkenaan menyifatkan perbuatan artis lelaki berusia 49 tahun itu sebagai 'hadiah' menyambut ulang tahun kelahirannya, semalam.

Akibat ditumbuk dan ditendang lelaki terbabit, Yahya cedera pada hidung, bengkak di muka dan sakit di bahagian pinggang serta lutut.

"Kalau dia nak minta maaf, tunggulah saya sihat dulu. Saya tidak berdendam cuma sedih dengan perbuatannya itu," kata Yahya Manap yang cedera apabila ditumbuk, ditendang dan dibaling batu oleh pelawak terkenal dalam kejadian di Taman Acacia, di sini, malam kelmarin.

Menceritakan kejadian, Yahya berkata, ketika bertugas dia menyedari kereta Proton Perdana dipandu lelaki terbabit mengekori rapat kereta seorang penduduk dan memasuki kawasan perumahan tanpa kebenaran.

"Saya pelik dengan tindakan lelaki itu lalu menunggang motosikal mengekorinya bertujuan memintanya membuat pendaftaran terlebih dulu. Namun, sebaik tiba di depan sebuah rumah, saya lihat dia sedang bertengkar dengan penghuni itu dan beredar.

"Saya mengekori semula keretanya dan dia berhenti di depan palang yang bertutup. Dia memarahi supaya membuka palang itu dan menendang motosikal saya.

"Saya cuba memberi penjelasan, tetapi dia menumbuk muka saya tiga kali dan menendang pinggang. Dia kemudian ambil batu membalingnya ke arah saya namun saya sempat mengelak dan mengenai kerusi," katanya ketika ditemui di rumahnya.

Klik untuk gambar besar

Yahya berkata, bimbang keadaan bertambah tegang dia membuka palang keselamatan dan pelawak itu mengugutnya sebelum beredar.

Berikutan itu, dia membuat laporan di Balai Polis Nilai pagi semalam dan mendapatkan rawatan lanjut di Hospital Tuanku Ja’afar Seremban (HTJS).

Yahya berkata, dia tidak kenal siapa yang 'menyerangnya' itu namun penduduk memaklumkan lelaki terbabit adalah pelawak popular sekitar 1990-an.

"Siapa pun, dia tidak sepatutnya cederakan orang lebih berusia seperti saya. Saya ada keluarga. Isteri dan anak juga kecewa serta sedih lihat keadaan saya begini. Kalau dia nak minta maaf datang jumpa mereka,” katanya.

Sementara itu, Timbalan Pengerusi Persatuan Penduduk Taman Acacia, Noor Hisham Yaacob, berharap polis menjalankan siasatan telus dan mengambil tindakan sewajarnya.

Katanya, artis sepatutnya menunjukkan sikap yang baik, tetapi sebaliknya berlaku apabila tergamak membelasah dan menendang pengawal keselamatan yang menjalankan tugas.

Katanya, secara peribadi dia mengenali Yahya yang mesra dipanggil Pak Ya sebagai seorang yang baik hati dan peramah dengan penduduk.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BACA HAFAZAN QURAN 28 JUZUK - NORMAN HAKIM MEREMANG BULU ROMA

"Saya pernah diminta Danish untuk mengujinya dalam hafazan al-Quran kerana mahu berlatih sebelum menduduki peperiksaan di sekolah.

"Saya hanya baca mana-mana ayat secara rawak di dalam al-Quran tanpa dilihatnya dan dia dengan cekap menyambungnya selepas saya berhenti membaca.

"Meremang bulu roma saat saya lihat dia menghafaz ayat al-Quran itu dengan tepat sekali.

"Saya kagum melihatnya, kalau saya belum tentu lagi boleh lakukan begitu," kata pelakon Norman Hakim yang akui kagum apabila mendapat tahu anak sulungnya, Mohamed Danish Hakim, 14, sudah menghafaz 28 juzuk al-Quran.

Norman berkata jika dia, belum tentu boleh menghafaz ayat al-Quran sebanyak itu seumur hidupnya.

Danish yang mengikuti pengajian di Madrasah Uthmaniyah Tahfiz, Bangi bakal menyambung pengajiannya ke Turki pada Oktober depan.

Klik untuk gambar besar

"Jika hendak diikutkan Danish akan berangkat pada Mei lalu tetapi saya serta Abby Abadi dan Memey agak emosi untuk melepaskan dia.

"Yelah, jika dia ke sana Mei lalu dan mengikuti pengajian selama 9 bulan sudah pasti kami tidak dapat menyambut raya bersamanya, justeru kami mintak ditangguhkan ke Oktober.

"Saya bangga kerana Danish antara 20 pelajar dari Malaysia yang terpilih untuk mengikuti pengajian bersama 400 orang pelajar lain dari seluruh dunia.

"Bagi saya dia memang anak yang terpilih dan dipilih oleh Allah untuk mempunyai kelebihan menghafaz.

"Anak-anak begini biasanya yang menjadi bench mark kepada kita sebagai ibu bapa untuk menjadi lebih baik.

"Moga Allah lindunginya dan kami sekeluarga tidak berhenti mendoakan kesejahteraannya di sana nanti," ujarnya.

Danish merupakan anak hasil perkahwinan Norman bersama Abby terdahulu. Selain Danish mereka juga dikurniakan dua lagi anak perempuan iaitu Marissa Dania, 12, dan Maria Danisha, 10.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"PENSYARAH MUDA & TUA..., TAK BOLEH PAKAI..." - CEF FIKREE DIKECAM

Kenyataan memperkatakan mengenai kredibiliti pensyarah di universiti Melayu, Cef selebriti dan pengacara, Fikree Aznan telah mendapat perhatian serta kecaman ramai.

Ia berpunca selepas Fikree mendakwa terdapat pensyarahnya yang mengutuk serta 'banned' dirinya selepas dia berjaya dalam bidang kulinari.

"Sama juga pensyarah, yang mana pesan suruh jadi yg terbaik, dan bila kita jadi terbaik, di banned pulak saya, dikutuk pulak.

"Sebb tu saya berani cakap pensyarah muda dan tua kat uni melayu ni tak boleh pakai. P/s: kat uni yang saya belajar ya, uni lain semua ok!," tulisnya.

Klik untuk gambar besar

Kenyataan Fikree itu diluahkan ke dalam satu entri di akaun Facebook miliknya beberapa hari lalu. Dalam kenyataan tersebut, Fikree pada mulanya memberitahu dia pernah dikutuk hanya kerana mengambil bidang kulinari di universiti.

Malah dia juga dikutuk oleh jirannya yang memperlekehkan kerjaya sebagai tukang masak dan tidak mahu dia menjadi seperti cef selebriti tersohor Datuk Redzuawan Ismail atau Cef Wan.

Namun, dia tidak pernah melatah dan tetap mengagumi Cef Wan. Bagaimanapun kenyataanya yang memperlekehkan pensyarah itu telah mengundang kemarahan ramai kerana dikatakan ia di luar batasan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH KENA BARU TAHU" - ABANG ARWAH SITI SARAH MOHON MAAF PADA FRONTLINERS

Abang kepada Allahyarham Siti Sarah iaitu Ahmad Firdous yang kini dalam proses sembuh selepas sebulan bertarung nyawa akibat Covid-19 itu mengakui menyesal terpengaruh dengan dahyah antivaksin. Firdous berkata dia berharap orang ramai menjadikan kejadian yang berlaku pada keluarganya satu pengajaran.

Ujarnya, dahulu dia menganggap Covid-19 perkara biasa. Firdous berkata dia akan mengambil vaksin selepas paru-parunya sembuh sepenuhnya seperti yang disarankan oleh doktor.

"Yang mana orang kata saya antivaksin, tak apa la, itu pengalaman dan pengajaran untuk saya. Saya terima kecaman itu semua. Saya berterus-terang, walaupun sebelum ini saya antara pengikut antivaksin tapi apabila dah terkena jangkitan baru saya tahu perit untuk melawan Covid-19.

"InsyaAllah bila dah sihat, saya akan ambil vaksin sebab bila kena Covid walaupun level 1 atau dua, korang boleh jangkit pada orang lain. Kalau esok boleh, esok juga saya mahu pergi cucuk vaksin, tapi doktor sarankan dalam keadaan paru-paru yang belum pulih sepenuhnya, saya perlu tundakan dahulu. InsyaAllah lepas sembuh nanti saya nak ambil vaksin. Lagi pun kalau tak vaksin, susah juga nak pergi beli barang-barang," katanya dalam sesi live di Facebook.

Klik untuk gambar besar

Dalam pada itu, Firdous mengucapkan terima kasih kepada frontliners yang bertungkus lumus menyelamatkan nyawanya serta memohon maaf kepada mereka di atas perkongsian antivaksin dimuat naik olehnya sebelum ini.

"Pada mereka yang saya pernah tulis pembunuh la, apa la... saya mohon maaf banyak-banyak pada doktor, dan berterima kasih. Mereka bertungkus lumus menyelamatkan nyawa saya ni. Frontliners yang menjaga di ICU saya katil di depan, bayangkan bagaimana mereka bekerja.

"Yang kita ni pula kata nurse tu nak bunuh kita. Ada nurse tunggu depan kita, apa-apa jadi... kau kencing, kau berak, dialah yang mengelap, pakai diapers. Wad ICU mana ada tandas. Macam mana kita nak hina dia lagi? Tula, apabila dah kena baru tahu. Baru rasa teruklah kita ni menyebar benda tak benar. Tak baik... padahal dia yang tolong kita," ujarnya.

Dalam pada itu, Ahmad Firdous berkata, perkongsian yang dibuat itu bukanlah untuk memaksa mana-mana pihak mendapatkan vaksin namun mengingatkan orang ramai agar lebih peka dan bertanggungjawab kepada orang sekeliling.

"Saya tidak mewakili mana-mana pihak, cuma saya ingin berkongsi pengalaman sendiri sahaja. Mana yang tak nak ambil vaksin terpulang kepada anda, tapi saya mahu ingatkan jika dijangkiti, anda akan menjangkiti orang lain yang kita tidak tahu sejauh mana kekuatan antibodi mereka mahu melawan Covid-19.

"Yang sudah ada dua dos pun jangan riak dan bangga sebab kita boleh jadi pembawa dan menjangkiti orang lain juga. Pengalaman yang sangat mengerikan telah berlaku kepada saya, jadi saya cuba bagi iktibar kepada org lain, agar tidak merasa apa yang saya lalui sebelum ini," katanya.

Pada Ogos lalu, Firdous dimasukkan ke Hospital Serdang, Selangor dan ditidurkan sehari selepas paras oksigennya menurun. Akibat virus Covid-19, Firdous dirawat di hospital lebih sebulan dan memaklumkan jangkitan tersebut menyebabkan paru-parunya rosak teruk.

Sebelum itu, adiknya, Allahyarham Siti Sarah menghembuskan nafas terakhir pada 12 Ogos disebabkan komplikasi berpunca Covid-19 selepas tiga hari ditidurkan.

         _______________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::